ΕΘΝΙΚΙΣΤΙΚΟ ΔΗΜΟΚΡΑΤΙΚΟ ΚΟΜΜΑ: Απριλίου 2010\nΣε δήλωση του ο Πρόεδρος της Δημοκρατίας κ. Χριστόφιας ανέφερε μεταξύ άλλων τα ακόλουθα, τα οποία αξίζει να σχολιάσουμε:\n1. «θέλω καταρχάς να διευκρινίσω ότι ο πρόεδρος Χριστόφιας ή οποιοσδήποτε Πρόεδρος της Κυπριακής Δημοκρατίας, παρακάθεται στις συνομιλίες ως συνομιλητής αρχηγός της ελληνοκυπριακής κοινότητας και ότι το ίδιο ισχύει και για τους Τουρκοκύπριους»\n2. «η συμμετοχή των Τουρκοκυπρίων θα είναι τέτοια με βάση την περιγραφή της πολιτικής ισότητας από τα Ηνωμένα Έθνη, ώστε να μην επιτρέπει στους πολλούς, στους Ελληνοκύπριους, να επιβάλουν τη θέλησή τους πάνω στους λιγότερους που είναι οι Τουρκοκύπριοι»\n3. «Δήλωσα πολλές φορές ότι, ως Πρόεδρος της Δημοκρατίας, αλλά και ως εκπρόσωπος της ελληνοκυπριακής κοινότητας στις συνομιλίες, δεσμεύομαι ότι οι Τουρκοκύπριοι θα τύχουν μιας ιδιαίτερης μεταχείρισης, εφόσον επιλύσουν το Κυπριακό, ούτως ώστε το δικό τους επίπεδο να ανέλθει και να φτάσει στο επίπεδο των Ελληνοκυπρίων»\nΑναφορικά με την πρώτη τοποθέτηση του Προέδρου, διαφωνούμε με την εξίσωση του Προέδρου της Κυπριακής Δημοκρατίας με τον λεγόμενο ηγέτη της Τουρκοκυπριακής «κοινότητας». Κατ’ αρχήν ο όρος κοινότητα μας επεβλήθη από τους Άγγλους μέσα από το δοτό σύνταγμα της Ζυρίχης το οποίο ουδέποτε ο λαός κλήθηκε να το κρίνει και να το αποδεχτεί. Διαφωνούμε επίσης με τον όρο «ηγέτης των τουρκοκυπρίων» για τον απλούστατο λόγο ότι αυτός δεν εκλέγεται από τους τουρκοκύπριους αλλά από τους έποικους και τους συνακόλουθους του τουρκικού κατοχικού στρατού. Οφείλαμε από καιρό να καταγγέλλαμε το κατακτητικό σύνταγμα της Ζυρίχης και να αποδίδαμε στους τουρκοκύπριους αυτό που πράγματι είναι, μία μειονότητα. Δεν το έπραξαν αυτό οι κυβερνήσεις γιατί υποκλίνονταν πάντοτε με δουλοπρέπεια στην αγγλική πολιτική.\nΑναφορικά με το δεύτερο ζήτημα της πολιτικής ισότητας μεταξύ της τουρκοκυπριακής μειονότητας του 18% με την Ελληνική πλειονότητα της Κύπρου (82%) διαφωνούμε κάθετα. Η εισαγωγή του όρου πολιτική ισότητα στην ουσία θέλει να ανατρέψει τις αρχές της δημοκρατίας αλλά και τις αλήθειες της ιστορίας. Θέλει να δώσει στα κατάλοιπα της Οθωμανικής κατοχής το δικαίωμα να συγκυβερνούν αυτό τον τόπο. Ο κύριος Χριστόφιας, ως Πρόεδρος της Κυπριακής Δημοκρατίας, έχει υποχρέωση να προστατέψει την δημοκρατία και όχι να την καταλύσει.\nΤο τρίτο ζήτημα φανερώνει ξεκάθαρα την μακρά οικονομική τυραννία την οποία θα υποστούν οι έλληνες της Κύπρου σε περίπτωση λύσης για να φέρουν στο ίδιο βιοτικό επίπεδο με αυτούς, τους τουρκοκύπριους. Στην ουσία θα εργάζονται οι Έλληνες της Κύπρου για να τρώνε υπό τον ρυθμό του τσιφτετελιού οι τουρκοκύπριοι. Αυτή είναι η αντίληψη της δίκαιης κοινωνίας του κομμουνιστή, όπως ο ίδιος λέει, κυρίου Χριστόφια;\nΤο ΕΘΝΙΚΙΣΤΙΚΟ ΔΗΜΟΚΡΑΤΙΚΟ ΚΟΜΜΑ (ΕΔΗΚ) το οποίο κατέρχεται στις ερχόμενες βουλευτικές εκλογές, αντιτάσσεται στις αντιδημοκρατικές και αντεθνικές προθέσεις και πράξεις του Προέδρου της Δημοκρατίας κυρίου Χριστόφια. Η Κύπρος είναι γη των Ελλήνων και δεν θα παραδώσουμε ούτε μια χούφτα χώμα από αυτήν σε τουρκική διοίκηση ούτε θα αποδεχτούμε ποτέ τις παράλογες και παράνομες απαιτήσεις της τουρκοκυπριακής μειονότητας.\nΔιαβάστε αυτή την είδηση\nΣε αυτή τη κατάσταση που βρίσκεται σήμερα η Ελλάδα δεν φτάσαμε εξαιτίας κάποιων άλλων που δήθεν μας επιβουλεύονται και μας υποσκάπτουν, ορμώμενοι μέσα από το λαβύρινθο μιας αιώνιας ανθελληνικής συνομωσίας. Μάθαμε να αναζητούμε πίσω από κάθε πάθημα μας κάποιους τρίτους και να αποποιούμαστε των δικών μας ευθυνών.\nΦτάσαμε σε αυτή τη τραγική κατάσταση ως κατάληξη της όλης πορείας που ακολούθησε η μεταπολίτευση από το 1974 και εντεύθεν .Βιώνουμε σήμερα την αποτυχία του μεταπολιτευτικού ονείρου, της μικρής και έντιμης Ελλάδος που δεν διεκδικεί τίποτα, μιας μεταπολίτευσης που σήμανε την έναρξη της με την εγκατάλειψη της Κύπρου την ώρα που ο λαός της πολεμούσε ενάντια στον τούρκο εισβολέα και βιαστή της εθνικής μας τιμής και αξιοπρέπειας.\nΕίναι το κατάντημα τούτο μιας μικρόψυχης Ελλάδος που σκότωσε μέσα της οτιδήποτε το ηρωικό και μεγαλειώδες και αναγόρευσε σε ύπατο πρότυπο τον δόλιο και χρηματολάγνο πολιτικό και κρατικό υπάλληλο που αρπάζει από παντού , από τους ιδιώτες και από το δημόσιο για να πλουτίσει , να αναδειχθεί , να συρθεί στον έκκλητο και ρυπαρό βίο της μικρότητας του.\nΈνα άρθρο του υποστράτηγου ε.α. κ. Πενταρά με θέμα την σχεδιαζόμενη αποστρατικοποίηση της Κύπρου.\nΠατήστε εδώ για να διαβάσετε το άρθρο του υποστράτηγου ε.α. κ. Πενταρά\nΟ ΤΟΜΕΑΣ ΙΔΕΟΛΟΓΙΚΟΥ ΠΟΛΕΜΟΥ συμφωνεί πλήρως και προσυπογράφει τις απόψεις του κ.Πενταρά για την αποστρατικοποίηση την οποία αποδέχτηκε και θέλει να επιβάλλει το ενδοτικό πολιτικό κατεστημένο του τόπου. Είμαστε αντίθετοι στην ιδέα της αποστρατικοποίησης. Απαιτούμε ενιαίο στρατό Ελλάδος-Κύπρου. Όλα τα αδιέξοδα στα οποία οδηγηθήκαμε από το αλαζονικό και αντεθνικό πολιτικό κατεστημένο απορρέουν από την πολιτική συνεχούς απομάκρυνσης από την Ελλάδα και τον Ελληνισμό. Αυτό το κατάντημα πρέπει να πάρει ένα τέλος.\nΗ βουλή των αντιπροσώπων στη Κύπρο αλλά και σε άλλες χώρες συντίθεται από αντιπροσώπους του λαού οι οποίοι προέρχονται μέσα από μια γεωγραφική διαίρεση του εκλογικού σώματος σε επαρχίες ή άλλως πως ονομαζόμενα διαμερίσματα . Κατά συνέπεια θα περίμενε κανείς αυτοί οι αντιπρόσωποι να εκφράζουν τις ιδέες και τα αιτήματα των επαρχιών που τους ψήφισαν , να επιλαμβάνονται δε των διαφόρων προβλημάτων που κάθε επαρχία αντιμετωπίζει .\nΤο πρώτο παράδοξο όμως είναι πως οι ιδέες αυτών των αντιπροσώπων δεν προσδιορίζονται από την λαϊκή βάση που τους επέλεξε και ανέδειξε εκπροσώπους της αλλά καθορίζονται από ιδεολογίες και συστήματα ξένα προς τις παραδόσεις και τα συμφέροντα του λαού. Με αυτό τον τρόπο , τα πολιτικά κόμματα γίνονται μολυσματικοί φορείς των ξένων και αντεθνικών ιδεών τις οποίες επιβάλλουν στην συνείδηση του λαού , την διαφθείρουν και την αλλοτριώνουν . Αναφερόμαστε στις ιδεολογίες του κομμουνισμού, του φιλελευθερισμού και της σοσιαλδημοκρατίας ως και σε διάφορες άλλες ιδεολογίες διεθνιστικού περιεχομένου . Έτσι ο λαός αφού χάσει την εθνική ιδεολογική του ταυτότητα που προέρχεται μέσα από τη μελέτη της ιστορίας του η οποία και αυτή παραφθείρεται και αλλοιώνονται από τους κομματάρχες , γίνεται πια έρμαιο στην εξουσία διαφόρων αγυρτών και αριβιστών.\nΤο δεύτερο παράδοξο είναι πως οι επαρχιακοί βουλευτές αμέσως μετά την εκλογή τους αυτονομούνται πλήρως από το εκλογικό σώμα και ενεργούν ως όργανα των κομματικών επιτελείων τους . Αυτή η αποκοπή των αντιπροσώπων από την θέληση του λαού έγκειται στην αποκοπή των τοπικών , κοινοτικών και επαρχιακών διοικήσεων και αντιπροσωπειών από το νομοθετικό σώμα . Δηλαδή οι κοινότητες και οι επαρχίες δεν έχουν καμία δυνατότητα υποβολής , μέσω των τοπικών αντιπροσώπων , προτάσεων νόμων και αναπτυξιακών προγραμμάτων προς το κεντρικό νομοθετικό σώμα που είναι η βουλή των αντιπροσώπων .\nΤο τρίτο παράδοξο είναι πως μέσα από την επαρχιώτικη αντιπροσώπευση στη βουλή δεν έχουν καμία πρόσβαση στην νομοθετική εξουσία οι παραγωγικές ενώσεις του λαού. Το αποτέλεσμα αυτής της κατάστασης είναι να συνδέεται το νομοθετικό σώμα μέσα από εμφανείς και αφανείς διόδους με τις ισχυρές ομάδες του πλούτου και της καθυπόταξης της κοινωνίας. Φαινόμενο τούτο , αλληλένδετο με τη διαφθορά και την φαυλοκρατία .\nΓια τη θεραπεία αυτών των νοσημάτων της αστικής δημοκρατίας που καταλήγει να είναι πλουτοκρατία εμείς οι εθνικοδημοκράτες προτείνουμε τα εξής :\nΠρώτο : την θεσμοθέτηση της δυνατότητας της τοπικής αυτοδιοίκησης να συμμετέχει στη νομοθετική διαδικασία με κατάθεση προτάσεων και αιτημάτων στα οποία να επιλαμβάνεται και να νομοθετεί αναλόγως. Μέσα από αυτή τη δυνατότητα η τοπική αυτοδιοίκηση θα καταστεί ένας πραγματικός λαϊκός θεσμός εξουσίας.\nΔεύτερο : Την αυτή δυνατότητα προτείνουμε να έχουν και οι παραγωγικές ομάδες του λαού , δια εκλελεγμένων αντιπροσώπων τους .\nΤρίτο : Απαιτούμε εθνική παιδεία που θα δώσει στους πολίτες το στέρεο υλικό της οικοδόμησης μιας εθνικής λαϊκής πολιτικής συνείδησης .\nΣτην αστική δημοκρατία–πλουτοκρατία αντιτάσσουμε την ΕΘΝΙΚΟΔΗΜΟΚΡΑΤΙΑ.\nΜε αίτημα την εθνική αναθέσμιση της κοινωνίας, το ΕΘΝΙΚΙΣΤΙΚΟ ΔΗΜΟΚΡΑΤΙΚΟ ΚΟΜΜΑ (ΕΔΗΚ) ζητά την ψήφο του λαού στις ερχόμενες βουλευτικές εκλογές.\nΤο αμεσότερο πρόβλημα που καλείται η πλευρά μας να αντιμετωπίσει , είναι η πρόταση για απευθείας εμπόριο μεταξύ κατεχομένων και Ε.Ε.. Υποκινητής αυτού του θέματος είναι ως γνωστό η Αγγλία σε συνάρτηση με μια επιθετική διπλωματία της Τουρκίας και την αποτελεσματικότητα της στους κόλπους της Ε.Ε.\nΜπροστά σε αυτό το πρόβλημα λέει ο κυβερνητικός εκπρόσωπος κ. Στεφάνου « το ισχυρότερο όπλο μας είναι οι συνομιλίες».\nΤι εννοεί ο κ. Στεφάνου με αυτό το δυσερμήνευτο χρησμό ; ¨Ότι απλά και μόνον η αόριστη συνέχιση των συνομιλιών με τον νέο εκπρόσωπο της κατοχής ( ‘Έρογλου ) θα γίνει αποδεκτή από την Ε.Ε. ως στοιχείο αποτροπής της εφαρμογής του απευθείας εμπορίου ; Ή μήπως η συνέχιση των συνομιλιών θα συνοδεύεται με υποσχέσεις , μυστικά χρονοδιαγράμματα και επισπεύσεις , προς παρουσίαση ενός σχεδίου λύσης υπό την απειλή της διχοτόμησης ;. Επί Τάσσου Παπαδόπουλου το θέμα του απευθείας εμπορίου συνδέθηκε με την επιστροφή της Αμμοχώστου . Πράξη υποχώρησης στη κατοχή η οποία δεν έγινε δεκτή από τους τούρκους .Προφανώς γιατί οι τούρκοι αποφεύγουν αποσπασματική εφαρμογή ψηφισμάτων του ΟΗΕ πριν από μια συνολική διευθέτηση , όπως οι ίδιοι την καταλαβαίνουν .\nΗ παρούσα κυβέρνηση δεν γνωρίζουμε με ποίες άλλες υποχωρήσεις θα συνδέσει το ζήτημα .Πάγια τακτική των κρατούντων είναι , ο λαός να μαθαίνει ελάχιστα εκ των υστέρων , για αυτά που θα έπρεπε να γνωρίζει πλείονα εκ των προτέρων . Το κατεστημένο στηρίζεται σε μια περίεργη αντίληψη της δημοκρατίας , σύμφωνα με την οποία από την στιγμή που ο λαός εξέλεξε αντιπροσώπους , χάνει το δικαίωμα να γνωρίζει τι πράττουν οι αντιπρόσωποι του και να αποφασίζει ως ελεύθερος πολίτης . Στη δημοκρατία μας , ο πολίτης μετά τις εκλογές μετατρέπεται σε πράγμα .Όμως τόσο κραυγαλέα είναι η αποτυχία των πολιτικάντηδων που ακόμα και τα «πράγματα» αρχίζουν να διαισθάνονται ότι κάτι δεν πάει καλά .Η αποτυχία των κρατούντων στη διαχείριση του εθνικού θέματος , είναι κατάδηλη και πασιφανής . Πέτυχαν να γίνει αποδεκτή η τουρκική κατοχή , από την Ευρωπαϊκή Ένωση .ως ένα δυσεπίλυτο πρόβλημα , του οποίου η λύση θα επέλθει στη πάροδο του χρόνου μέσα από πολλαπλές μεταβολές των παροντικών δεδομένων. Η στάση αυτή της Ε.Ε. απορρέει από την υποχωρητικότητα της πλευράς μας και την πλήρη απουσία σθεναρής διεκδίκησης προς επέκταση της νομιμότητας της Κυπριακής Δημοκρατίας στο κατεχόμενο τμήμα της .Όσο θα συνεχίζεται η πολιτική του ενδοτισμού και του ραγιαδισμού οι κατακτητές θα εκπορθούν ένα – ένα τα οχυρά μας μέχρι της τελικής πτώσης και ολοκληρωτικής άλωσης του κυπριακού ελληνισμού .\nΕίναι καιρός να πρυτανεύσει μια νέα στρατηγική , διεκδίκησης και αγώνα , που θα στοχεύει στην απελευθέρωση . Μπορούν να γίνουν πολλά προς αυτή τη θετική κατεύθυνση .Προέχει όμως η απόσειση του ενδοτισμού πρώτα από την λαϊκή ψυχή και έπειτα από την εξουσία της κυπριακής δημοκρατίας .\nΚαμία ανοχή , καμία εμπιστοσύνη στο πολιτικό κατεστημένο .\nΟ πάντα ύποπτος ρόλος του Δημοκρατικού Συναγερμού φανερώνεται για άλλη μια φορά μέσα από την πρόταση του για εξεύρεση λύσης του Κυπριακού μέσα από Διεθνή Διάσκεψη. Όταν η πλευρά μας δεν είναι σε θέση να καταθέσει και να υποστηρίξει μια πρόταση ξεκάθαρη που να υπεραμύνεται τα εθνικά δίκαια του Κυπριακού Ελληνισμού τι θα κομίσει στο τραπέζι της διεθνούς διάσκεψης; Απλά και μόνο θα δηλώσει ότι αποδέχεται τους τρίτους να σχεδιάσουν, σύμφωνα με τα συμφέροντα τους, την λύση του Κυπριακού. Ανάμεσα σε αυτούς τους άλλους κυρίαρχη θέση θα έχουν οι Άγγλοι και οι Τούρκοι. Θέλουν οι Ανανιστές του Δημοκρατικού Συναγερμού και οι συνακόλουθοι εθνικόφρονες και πατριδοκάπηλοι να επισφραγίσουν μέσα από μια διεθνή διάσκεψη όλες τις υποχωρήσεις που έγιναν μέχρι σήμερα και να ανανεώσουν εμμέσως την Συνθήκη Εγγυήσεως που ουσιαστικά καταργήθηκε από τους ίδιους τους εγγυητές με την παράνομη πράξη της εισβολής, της κατοχής και της ανακήρυξης παρανόμου κράτους.\nΣτο αδιέξοδο που μας οδήγησε το άθλιο πολιτικό κατεστημένο μία είναι η πρέπουσα και σωτήρια επιλογή: Η δημιουργία ενιαίου στρατού Ελλάδος–Κύπρου. Μόνο με την παρουσία του ελληνικού ναυτικού στις θάλασσες μας και τις ένδοξης πολεμικής μας αεροπορίας στους ουρανούς μας θα διασφαλιστεί η παραμονή του Κυπριακού Ελληνισμού στα χώματα του. Έτσι θα ασκηθεί αποτελεσματικά το δικαίωμα της εκμετάλλευσης των πλουτοπαραγωγικών μας πηγών στα όρια της Αποκλειστικής Οικονομικής Ζώνης (ΑΟΖ) της Κύπρου, η οποία θα καταστεί ενιαία με την Ελλαδική ΑΟΖ.\nΟ ενιαίος στρατός Ελλάδος-Κύπρου δεν αποτελεί μόνο αμυντική επιλογή αλλά και οικονομική διέξοδο στα οικονομικά προβλήματα που αντιμετωπίζει σήμερα η Ελλάδα. Η εκμετάλλευση του φυσικού αερίου και του πετρελαίου που βρίσκεται εντός της ΑΟΖ της Κύπρου θα αποδεσμεύσει την Ελλάδα από τους χρηματοπιστωτές της και θα της δώσει οικονομική αυτοδυναμία και πολιτική αυτονομία.\nΑυτό το γνωρίζουν οι εχθροί της Ελλάδος, γι’ αυτό συμπεριέλαβαν στα σχέδια λύσης του Κυπριακού που θέλουν να επιβάλουν, την Αποστρατικοποίηση, θέση την οποία αποδέχτηκε το πολιτικό κατεστημένο της Κύπρου και εξέφρασε δημόσια στο λεγόμενο εθνικό συμβούλιο.\nΈτσι φαίνεται ξεκάθαρα ότι η πρόταση για διεθνή διάσκεψη αποτελεί μέρος του όλου σχεδίου υποβάθμισης της Κυπριακής Δημοκρατίας και αποκοπής του Κυπριακού Ελληνισμού από την Ελλάδα.\nΚατακτητές και πολιτικό κατεστημένο βρίσκονται σε ένα ενιαίο μέτωπο κατά του έθνους. Έχουμε χρέος να τους πολεμήσουμε λυσσαλέα.\nΗ ΥΠΟΤΑΚΤΙΚΟΤΗΤΑ ΤΩΝ ΚΡΑΤΟΥΝΤΩΝ ΚΑΙ Η ΑΔΡΑΝΕΙΑ ΤΗΣ ΜΑΖΑΣ\nΣτη πολιτική δράση ισχύει πάντα η αρχή, πως για να παρέμβεις στα πράγματα προέχει να τα περιγράψεις. Αν η παρέμβαση στα πράγματα επιτελέσει το σκοπό της ή όχι αυτό εξαρτάται από πολλές παραμέτρους. Το ζητούμενο όμως κάθε παρέμβασης είναι να δοθεί εις αυτά η δική σου κατεύθυνση από τον ελάχιστο έως τον μέγιστο βαθμό. Έτσι αξιολογείται η αποτελεσματικότητα της δράσης στις δεδομένες συνθήκες. Όμως κάθε δράση, ακόμα και αν οδηγηθεί στην αποτυχία πραγμάτωσης των σκοπών της, έχει μιαν αξία αυτοτελή. Διότι αποτελεί εκδήλωση ζωής και πνευματικής ανυψώσεως. Αντίθετα μέσα στη κατάσταση της αδράνειας, αφήνεις τους άλλους να κατευθύνουν τα πράγματα χωρίς τη δική σου βούληση. Αφήνεις τη ζωή να εκπέσει, να σαπίσει, στείρα και άψυχη. Αναφερόμαστε στην αδράνεια όχι για λόγους ηθικολογικής σπουδής αλλά γιατί την βλέπουμε να κυριαρχεί με το μαγικό ραβδί της τη ψυχή του λαού μας, ως άλλη Κίρκη. Η αδράνεια είναι η πιο δυσμενής πραγματικότητα που κρατά τον κυπριακό ελληνισμό σε παρατεταμένη παραλυσία.\nΕπικρατεί αυτή η νοσηρή κατάσταση στο λαό την οποία καλείται η δρώσα συνείδηση να θεραπεύσει. Για αυτή τη κατάσταση δεν ευθύνονται αποκλειστικά οι πολιτικοί αλλά οι πάντες. Ευθύνονται οι πνευματικοί ταγοί, οι καλλιτέχνες, οι δάσκαλοι, οι δημοσιογράφοι αλλά και ο κάθε πολίτης χωριστά. Απότοκος αυτής της καταστάσεως είναι η επικρατήσασα άτυπη λύση στο Κυπριακό της παράτασης των πραγμάτων ως έχουν, μια λύση που λαϊκώς περιγράφεται «εμείς από εδώ και αυτοί από εκεί». Τούτο σημαίνει να ξεχάσουμε τη κατοχή, να ξεχάσουμε τη σκλαβωμένη πατρίδα και να την αφήσουμε για πάντα στα χέρια των τούρκων αδιαφορώντας για τις συνέπειες που θα είναι τραγικές για ολόκληρη τη Κύπρο.\nΤο μοναδικό ενδιαφέρον αυτού του υπνόττοντος λαού αναμένεται να εκφραστεί, όταν κλιθεί σε κάποιο δημοψήφισμα σαν αυτό του 2004. Θα προσέλθει και πάλι στις κάλπες αφού εκτονωθεί προηγουμένως σε κάποιες συγκεντρώσεις που θα γίνουν για την περίσταση, για να πει ένα καινούριο ΟΧΙ και να επιστρέψει την επαύριον στον αδιάφορο βίο του. Δεν αποκλείεται βέβαια σε ένα νέο δημοψήφισμα να πει ΝΑΙ στα νέα σχέδια που θα του παρουσιάσουν οι πολιτικοί του ηγέτες και έτσι η Κύπρος να δηλώσει την πλήρη υποτέλεια της στους κατακτητές. Έτσι θα σβήσει για πάντα , ο ελληνισμός της Κύπρου και από την μακράν ελληνική παρουσία θα απομείνουν κάποιοι ελληνόφωνοι ραγιάδες να διαβιούν σκυφτοί και ταπεινοί κάτω από το αρπακτικό βλέμμα των κτηνοτούρκων διαφεντευτών της γης τους.\nΗ άλλη παράμετρος της πραγματικότητας μας, είναι το πολιτικό κατεστημένο το οποίο τρέφεται από την βούληση του λαού και είναι η εικόνα και ομοίωση του. Ένα κατεστημένο που από την εγκαθίδρυση του ασκεί πολιτική υποχώρησης και ενδοτισμού και συμπεριφέρεται δουλικά στους άγγλους επιτηρητές του. Αυτό το κατεστημένο, χωρισμένο στα γνωστά πολιτικά κόμματα που η δράση τους υπαγορεύεται από ξενόφερτες ψυχροπολεμικές ιδεολογίες του περασμένου αιώνα, δίδει καθημερινά μια παράσταση βλακείας και οπισθοδρόμησης. Ύστερα από τριάντα χρόνια φανερής και μυστικής διπλωματίας, εκείνο που κατάφερε είναι να δώσει στο λαό το κατάπτυστο σχέδιο Ανάν που ευτυχώς απορρίφθηκε. Έξι χρόνια μετά, αυτό το άθλιο κατεστημένο, προσπαθεί να πισωγυρίσει στο σχέδιο Ανάν ολισθαίνοντας σε νέες υποχωρήσεις και παραχωρήσεις, αρνούμενο να περιγράψει με σαφήνεια τους πραγματικούς σκοπούς του και να ερμηνεύσει τίμια και ξεκάθαρα τι εννοεί με την ορολογία της λύσης που ονομάζει διζωνική δικοινοτική ομοσπονδία.\nΕπικρατεί πλήρης ασάφεια που καταλήγει στην υιοθέτηση μιας μειοδοτικής ορολογίας. Εκείνο που αφήνουν να καταλάβουμε, είναι πως διίστανται οι απόψεις των ενδοτικών κομμάτων και κονταροκτυπιούνται ανάμεσα σε μια «ισχυρή ομοσπονδία», σε μια «χαλαρή ομοσπονδία» και σε μια «ομοσπονδία με περιεχόμενο» .Πρόκειται για μια πολιτική Βαβέλ που σκοπό έχει να εγκλωβίσει λαϊκές δυνάμεις και να αποκλείσει την γένεση κάθε εθνικής πρότασης και εθνικού σκοπού. Αυτή η δεύτερη παράμετρος της πραγματικότητας μας δεν κάνει τίποτα άλλο από του να παρατείνει την κατοχή και να την εδραιώνει. Από την μια όψη είναι η ραθυμία του λαού και από την άλλη η ενδοτικότητα των πολιτικών.\nΑυτά βλέπουν οι σεναριογράφοι του κυπριακού δράματος και προχωρούν στην σταδιακή εφαρμογή ενός σχεδίου λύσης που θα επιβληθεί μέσα από πολλαπλές και σταδιακές διαφοροποιήσεις της στατικής κατάστασης. Πρόκειται για μια εναλλακτική λύση που βασίζεται στο σχέδιο Ανάν και στη σταδιακή εφαρμογή του. Όποιος νομίζει ότι οι πολιτικοί του ενδοτισμού δεν έχουν συναινέσει σε αυτό το σχέδιο και στην εφαρμογή του, βρίσκεται σε μεγάλη πλάνη .\nΣε αυτή την δραματική κατάσταση το Εθνικιστικό Δημοκρατικό Κόμμα επιχειρεί να δώσει την πολιτική κατεύθυνση που υπαγορεύει η ιδεολογία του ελληνικού λαϊκού εθνικισμού ενάντια στην αδράνεια της μάζας και την υποτακτικότητα των κρατούντων .\nΕπιστολή 20ης Απριλίου προς Πρόεδρο και Εκπροσώπους κομμάτων-Από τον αγωνιστή της ΕΟΚΑ κ.Φώτη Παπαφώτη\nΣτη δημοσιότητα η επιστολή που απέστειλε ο αγωνιστής της ΕΟΚΑ κ.Φώτης Παπαφώτης προς τον Πρόεδρο της Κυπριακής Δημοκρατίας και τους εκπροσώπους των κοινοβουλευτικών κομμάτων με αφορμή την επερχόμενη συνεδρία του ούτω καλούμενου εθνικού συμβουλίου.\nΟΙ ΕΚ ΜΗΤΡΟΓΟΝΙΑΣ ΠΡΟΣΦΥΓΕΣ ΚΑΙ Η ΑΔΙΑΦΟΡΙΑ ΤΟΥ ΚΑΤΕΣΤΗΜΕΝΟΥ ΓΙΑ 36 ΧΡΟΝΙΑ\nΑρνείται το πολιτικό κατεστημένο να αναγνωρίσει τους εκ μητρογονίας πρόσφυγες. Τα κόμματα βέβαια που κυβέρνησαν αυτό το τόπο , μετακυλύουν τις ευθύνες τους, το ένα στο άλλο και προβάλουν αμέτρητες αιτιάσεις για να δικαιολογήσουν τα αδικαιολόγητα .Το κόστος αυτής της αναγνώρισης υπολογίζεται από διάφορα κυβερνητικά γραφεία και κυβερνητικούς αργόμισθους άλλοτε σε 30 εκατομμύρια ευρώ , άλλοτε σε 50 εκατομμύρια και άλλοτε σε 80 εκατομμύρια .Ούτε μια έρευνα σωστή δεν είναι ικανοί να φέρουν εις πέρας . Δεν έχουν υποχρέωση άλλωστε να δώσουν λόγο σε κανένα , αφού μεταλλάχθηκαν από υπηρέτες της κοινωνίας σε αφεντικά της .Ο λαός ζει καθημερινά την αναλγησία αυτών των σιχαμερών τρωκτικών που με την πρώτη ευκαιρία απλώνουν το χέρι τους για φακελάκι .\nΑπό την άλλη όμως ξοδεύονται αναρίθμητα ποσά σε διάφορους συλλόγους και οργανισμούς , που έκαναν επάγγελμα τους την επαναπροσέγγιση με τους τουρκοκύπριους συνεργάτες του κατοχικού στρατού .Ξοδεύονται επίσης εκατομμύρια για την «ένταξη» των μεταναστών στη κοινωνία μας , από επιδόματα μέχρι προγράμματα εκμάθησης της γλώσσας . Άγνωστο παραμένει επίσης το ποσό που ξοδεύεται για τους τουρκοκύπριους που εγκαθίστανται στις ελεύθερες περιοχές αλλά και σε όσους απολαμβάνουν δωρεάν ιατροφαρμακευτική περίθαλψη και διάφορες άλλες παροχές και διευκολύνσεις .\nΔικαιώματα σε αυτό το τόπο έχουν πρώτα οι ξένοι και όσοι συνεργάζονται με τον κατοχικό στρατό . Αυτοί που έχουν πληγεί άμεσα από τον κατοχικό στρατό έρχονται σε δεύτερη μοίρα .\nΤο έργο της μετατροπής της ελεύθερης Κύπρου σε «μικτό κράτος» , έργο το οποίο ανέλαβαν να διεκπεραιώσουν οι κρατούντες , δεν επιτρέπει να θυμόμαστε ότι υπάρχουν πρόσφυγες , ότι υπάρχει κατοχή , ότι υπάρχουν δικαιώματα που καταπατούνται . Περιμένουμε να δούμε ποια θα είναι επιτέλους η απόφαση της βουλής τον Μάιο , ύστερα από 36 χρόνια αδιαφορίας και περιφρόνησης .\nΔυο από τις θεμελιώδης αρχές επί των οποίων στηρίζεται η ζωή της εθνικής λαϊκής κοινότητας είναι η αρχή της αυτονομίας δηλαδή της διακυβέρνησης και νομοθέτησης του κοινού βίου μέσα από την ελεύθερη βούληση της και η αρχή της κυριαρχίας επί της πατρώας γης.\nΚοινωνία που δεν μπορεί να νομοθετεί η ίδια τη ζωή της και να εξουσιάζει τη γη της δεν νοείται κοινωνία ελευθέρων ανθρώπων αλλά σύναξη σκλάβων. Σε αυτή τη θλιβερή κατάσταση θέλουν να μας οδηγήσουν οι πολιτικοί της υποχώρησης, που παζαρεύουν τα δίκαια μας με τους κατακτητές. Θέλουν να νομοθετείται η ζωή μας μέσα από ένα ομόσπονδο μόρφωμα, από τους τούρκους κατακτητές και η γη μας επίσης να δοθεί σε αυτούς που την άρπαξαν και την κατέχουν από την εισβολή του 1974.\nΟι δουλόφρονες πολιτικοί παραβαίνουν τις θεμελιώδης αρχές της ελευθερίας που καταξιώθηκαν με τους αγώνες και το αίμα των ηρώων.\nΚαμία νομιμότητα δεν μπορεί να προκύψει από τις πράξεις των μειοδοτών.\nΗ μοναδική νομιμότητα παράγεται από τον υπέρ της ελευθερίας αγώνα.\nΤίποτα δεν σεβόμαστε ούτε αποδεχόμαστε από όσα οι δουλόφρονες πολιτικοί υπέγραψαν, συμφώνησαν, υποσχέθηκαν προς τους κατακτητές.\nΌταν θα πάρουμε τη δύναμη από το λαό, θα ρίψουμε στη πυρά όλες τις συνθήκες της υποταγής και θα διεκδικήσουμε τα εθνικά δίκαια μας με τη φωτιά και το ατσάλι.\nΑπαιτούμε τον πανεθνικό σχεδιασμό του ένοπλου απελευθερωτικού αγώνα.\nΟύτε μια χούφτα χώμα στους κατακτητές.\nΗ Σύσκεψη του 1974-Από τον αγωνιστή της ΕΟΚΑ κ.Φώτη Παπαφώτη\nΠατήστε εδώ για να δείτε τα πρακτικά της Σύσκεψη του 1974\nΔιαβάστε το άρθρο του αγωνιστή της ΕΟΚΑ κ.Φώτη Παπαφώτη με θέμα τη σύσκεψη των κυβερνήσεων Ελλάδας-Κύπρου το 1974.\nΣυνεχάρη ο πρόεδρος του ΔΗ.ΣΥ κύριος Αναστασιάδης , τον Έρογλου που εξελέγη «ηγέτης των τουρκοκυπρίων» όπως τον ονόμασε , στις εκλογές της 18ης Απριλίου.\nΕρώτημα πρώτο: οι εκλογές στα κατεχόμενα δεν είναι πια ψευδοεκλογές;\nΕρώτημα δεύτερο: Πόσοι ήσαν οι τουρκοκύπριοι και πόσοι οι έποικοι που έλαβαν μέρος στις εκλογές; Διότι σύμφωνα με πληροφορίες, οι έποικοι είναι τριπλάσιοι των τουρκοκυπρίων. Κατά συνέπεια κύριε Αναστασιάδη, ο Έρογλου δεν είναι ηγέτης των τουρκοκυπρίων αλλά των εποίκων και των ακολούθων του κατοχικού στρατού.\nΣυμπέρασμα: όταν η πλευρά μας αποδέχεται να καθίσει στο ίδιο τραπέζι για να συζητήσει την λύση του κυπριακού με ένα ηγέτη που βγήκε μέσα από την βούληση των εποίκων , τότε παραχωρεί ταυτόχρονα το δικαίωμα σε αυτό το κατοχικό εκλογικό σώμα να καταθέτει την θέληση του και τους όρους του στις συνομιλίες. Ώστε πριν τεθεί το περιεχόμενο της συζήτησης ήδη εμείς ενδίδουμε στη κατοχή αποδεχόμενοι ως συνομιλητή τον εκπρόσωπο των κατοχικών δυνάμεων που τον αναγορεύουμε σε ηγέτη των τουρκοκυπρίων.\nΜε δεδομένες τις μέχρι τώρα θέσεις του Έρογλου που αναφέρονται καθαρά σε δύο λαούς και σε συνομοσπονδιακή λύση δεν καθόλου απίθανο να οδηγηθούμε στον διάλογο για μια χαλαρή ομοσπονδία η οποία θα ικανοποιεί τις τουρκικές απαιτήσεις. Δεν πρέπει να ξεχνούμε πως ο Αναστασιάδης είναι υπερασπιστής μιας τέτοιας χαλαρής ομοσπονδίας που αγγίζει τα όρια της συνομοσπονδίας αν δεν είναι μια συγκαλυμμένη συνομοσπονδία. Προς αυτή τη κατεύθυνση ενδέχεται να στραφούν οι εφεδρείες της υποχώρησης και της συνδιαλλαγής. Το Εθνικιστικό Δημοκρατικό Κόμμα καλεί όλες τις εθνικιστικές και πατριωτικές δυνάμεις σε επαγρύπνηση.\nΜετά την αλλαγή ηγεσίας στα κατεχόμενα το πολιτικό κατεστημένο του τόπου ετοιμάζει το σκηνικό που ενώπιον του θα παιχτεί η παράσταση νέων υποχωρήσεων και παραχωρήσεων στους τούρκους κατακτητές της γης μας.\n«Στενεύουν τα περιθώρια του χρόνου» φωνάζει ο Πουργουρίδης εν χορώ με την ηγεσία του ΔΗ.ΣΥ. Από την άλλη ο πρόεδρος Χριστόφιας επισείει τον κίνδυνο, για τον οποίο ουδέν πράττει προς αποφυγή του, πως η παράταση της παρούσας κατάστασης θα οδηγήσει σε ένα τουρκικό κράτος στο βορρά και ένα μικτό κράτος στο νότο. Μάλιστα κύριε Χριστόφια, αυτό θα γίνει αφού αφήσατε τα οδοφράγματα ανοικτά και ήρατε δια της πράξης αυτής την εμπόλεμη κατάσταση με τους κατακτητές. Καταντήσατε την Κύπρο ένα ξέφραγο αμπέλι όπου διακινείται ελεύθερα ο κάθε τούρκος και μετανάστης και εγκαθίσταται με δική μας επιχορήγηση στο ελεύθερο τμήμα της κυπριακής δημοκρατίας. Από την άλλη αφήνετε την Αγγλία να αλωνίζει στην Ευρωπαϊκή Ένωση χωρίς να προβείτε ποτέ έστω σε μια διαμαρτυρία αφού εκλείπει παντελώς η εθνική στρατηγική διαφώτισης και αγώνα στην Ε.Ε.\nΜε τη λογική που ακολουθεί το κατεστημένο , θα συρθούν και πάλιν σε συνομιλίες με τους τούρκους φονιάδες. Ο ίδιος ο Έρογλου ανακοίνωσε μάλιστα πως στη διαπραγματευτική του ομάδα θα περιλαμβάνεται και ο δολοφόνος του ήρωα Σωλομού Σωλομού. Κατρακυλούμε τα σκαλιά της ανεντιμότητας και του εξευτελισμού γιατί ως λαός βυθιστήκαμε στην αδιαφορία. Αν δεν ξυπνήσουμε, την ιστορική μας μοίρα θα την καθορίσουν άλλοι. Και αυτοί οι άλλοι θα είναι εξουσιαστές και κυρίαρχοι και εμείς ελεεινοί και σιχαμεροί σκλάβοι .\nΤούτη την ώρα η πατρίδα χρειάζεται αλλαγή στρατηγικής και ηγεσίας. Η παρούσα ηγεσία είναι εγκλωβισμένη στα πολλαπλά λάθη της και στις υποχωρήσεις που διέπραξε. Δεν μπορεί να αλλάξει πορεία και να βοηθήσει το τόπο. Η καλύτερη βοήθεια που θα μπορούσε να προσφέρει είναι να παραιτηθεί και να αφήσει το τόπο να κυβερνηθεί από την εθνική στρατηγική της ορθής λύσης και της απελευθέρωσης.\nΑν οι δικές μας δυνάμεις βρίσκονταν στο πηδάλιο της εξουσίας, θα καταθέταμε άμεσα την ολοκληρωμένη πρόταση της ορθής λύσης, τη λύση της ευρωπαϊκής κυπριακής δημοκρατίας , τη λύση του ενός εκλογικού σώματος , του αποτελουμένου από τους νόμιμους και μόνον κατοίκους της κυπριακής δημοκρατίας, που εκλέγει την μια κυβέρνηση του, σύμφωνα με την αρχή της πλειοψηφίας. Θα ζητούσαμε την άρση της κατοχής με την αποχώρηση του τουρκικού στρατού και όλων των εποίκων και την επιστροφή των ελλήνων προσφύγων και των τουρκοκυπρίων μετοίκων στις εστίες τους.\nΘα καταθέταμε την πρόταση αυτή με όλες τις λεπτομέρειες της στο ΟΗΕ, στην Ευρωπαϊκή Ένωση και στο τραπέζι των διαπραγματεύσεων υπό ένα όρο: Την απογραφή των τουρκοκυπρίων με παρατηρητές από τον ΟΗΕ και την Ε.Ε. και την αποστολή στο τραπέζι των διαπραγματεύσεων του εκλελεγμένου εκπροσώπου των. Στο εν λόγω τραπέζι η κυπριακή κυβέρνηση θα όφειλε να στείλει ένα συνομιλητή που σε καμία περίπτωση δεν θα ήταν ο πρόεδρος της δημοκρατίας . Διότι δεν μπορεί να εξισώνεται ο πρόεδρος του κράτους με τον εκπρόσωπο μιας μειονότητας .\nΕκεί θα διαφανεί και η πραγματική βούληση των τουρκοκυπρίων εάν επιθυμούν την επανένταξη τους στην κυπριακή δημοκρατία που εκ των πραγμάτων εξελίχθηκε σε ευρωπαϊκή κυπριακή δημοκρατία ή εάν εξακολουθούν να συντάσσονται με τον τουρκικό επεκτατισμό. Μέσα από αυτή τη διαδικασία θα καταδειχθεί η βαρβαρότητα και ο παραλογισμός των τούρκων και η περιφρόνηση κάθε αρχής δικαίου και δημοκρατίας και το κυπριακό πρόβλημα θα τεθεί στη πραγματική του βάση ως πρόβλημα εισβολής , κατοχής και απελευθέρωσης .\nΗ συνέχιση των συνομιλιών με τον εκπρόσωπο των εποίκων και των κατοχικών δυνάμεων , μόνο ζημιά κάνει στην πατρίδα .\nΛουκάς Γ. Σταύρου-Πρόεδρος ΕΔΗΚ (δείτε το προσωπικό του ιστολόγιο)\nΥποψήφιος βουλευτής του Εθνικιστικού Δημοκρατικού Κόμματος\nΓεννήθηκε στη Λεμεσό στις 31 Οκτωβρίου του 1956. Τελείωσε το Λύκειο στη Κύπρο και ακολούθησε στη συνέχεια σπουδές ζωγραφικής. Είναι πατέρας τριών παιδιών. Ασκεί το επάγγελμα του ζωγράφου. Είναι συγγραφέας και ποιητής.\nΈχει κάνει πολλές ατομικές και ομαδικές εκθέσεις ζωγραφικής σε Ελλάδα και Κύπρο, έχει εκδώσει ποιητικές συλλογές ως και βιβλία φιλοσοφικού και ιδεολογικο-πολιτικού περιεχομένου. Έχει δημοσιεύσει πολλές μελέτες και άρθρα του σε ελληνικά κυρίως περιοδικά και εφημερίδες.\nΣτη πολιτική δραστηριοποιήθηκε από νεαρότατη ηλικία στις γραμμές της ενωτικής παράταξης και ευτύχησε να δράσει υπό τις διαταγές του στρατηγού Γεωργίου Γρίβα Διγενή . Έλαβε μέρος ως εθελοντής στο πόλεμο του 1974.\nΥπηρέτησε τη στρατιωτική του θητεία στους Λόχους Ορεινών Καταδρομών Λ.Ο.Κ.\nΑντιστάθηκε στη συνέχεια στις Άγγλο-τουρκικές κατοχικές δυνάμεις και διώχθηκε για τη δράση του.\nΕργάστηκε στην Ελλάδα για το δυνάμωμα του εθνικιστικού κινήματος.\nΕργάστηκε ως εκπρόσωπος τύπου και ενημέρωσης της συντονιστικής επιτροπής Κερκύρας της Πολιτικής Άνοιξης με ηγέτη τον Αντώνη Σαμαρά.\nΥπήρξε υποψήφιος ευρωβουλευτής στις εκλογές του 2009.\nΕίναι εκ των ιδρυτικών στελεχών του Εθνικιστικού Δημοκρατικού Κόμματος.\nΑντώνης Πιερίδης - Αντιπρόεδρος ΕΔΗΚ\nΓεννήθηκε στη Λεμεσό στις 14 Ιανουαρίου 1965 .\nΕίναι απόφοιτος Μέσης Παιδείας. Εργάζεται ως έμπορος σιδήρου και διατηρεί βιομηχανία ανακύκλωσης μετάλλων. Είναι έγγαμος και πατέρας τεσσάρων παιδιών. Υπηρέτησε τη στρατιωτική του θητεία στο πεζικό.\nΚατάγεται από οικογένεια αγωνιστών της Ε.Ο.Κ.Α. Δραστηριοποιήθηκε στη πολιτική από νεαρή ηλικία στην υπεράσπιση των ελληνικών αξιών μέσα από σωματειακούς σχηματισμούς της ενωτικής παράταξης.\nΕντάχθηκε ακολούθως στους «ΝΕΟΥΣ ΟΡΙΖΟΝΤΕΣ» και έθεσε υποψηφιότητα στις βουλευτικές εκλογές του 1996. Κατόπιν αποχωρεί από το εν λόγω κόμμα λόγω αλλαγής θέσεων και πορείας στο εθνικό θέμα της Κύπρου και επιστρέφει στο μεγάλο πολιτικό χώρο των ανέντακτων της ενωτικής παρατάξεως.\nΤο Εθνικιστικό Δημοκρατικό Κόμμα ανακοινώνει ότι θα συμμετάσχει στις βουλευτικές εκλογές του 2011 και αρχίζει τον προεκλογικό του αγώνα.\nΣτους δύσκολους καιρούς που περνά η σκλαβωμένη πατρίδα μας, το Εθνικιστικό Δημοκρατικό Κόμμα διακηρύττει την αφοσίωση του στην Κυπριακή Δημοκρατία την οποία θα υπερασπιστεί σθεναρά ενάντια σε κάθε προσπάθεια διάλυσης της ή μετεξέλιξης της σε διζωνική δικοινοτική ομοσπονδία.\nΣκοπός της συμμετοχής του κόμματος στις εκλογές είναι να επιτύχει την αντιπροσώπευση των εθνικιστικών και πατριωτικών δυνάμεων στην Βουλή των Αντιπροσώπων, μέσα από την οποία θα υπερασπιστεί με τον καλύτερο δυνατό τρόπο τα δίκαια των λαϊκών παραγωγικών τάξεων και θα θέσει επί τάπητος το αίτημα της απελευθέρωσης της Κύπρου από τους κατακτητές της.\nΟ αναπληρωτής πρόεδρος του Δημοκρατικού Συναγερμού κ. Αβέρωφ Νεοφύτου, σε τηλεφωνική παρέμβαση του στο βραδινό δελτίο ειδήσεων του ΡΙΚ (18-4-10) απεκάλεσε τον κ. Χριστόφια «ηγέτη της ελληνοκυπριακής κοινότητας». Κόλλησε μέσα στο μυαλό σας κύριε Αβέρωφ το σχέδιο Ανάν και έκτοτε κατευθύνει τις πράξεις και τα λόγια σας. Ο κύριος Χριστόφιας δεν είναι ηγέτης της ελληνοκυπριακής κοινότητας αλλά Πρόεδρος της Κυπριακής Δημοκρατίας.\nΕάν μια μειονότητα και συγκεκριμένα η τουρκοκυπριακή μειονότητα αποφάσισε από το 1963 να συνταχθεί με τον τουρκικό επεκτατισμό δεν συνεπάγεται ελάττωση του αξιώματος του Προέδρου της Κυπριακής Δημοκρατίας και υποβιβασμό αυτού σε ηγέτη κοινότητας.\nΟ ύποπτος και σκοτεινός ρόλος του Δημοκρατικού Συναγερμού αποκαλύπτεται μέσα από τα ίδια τα λόγια των ηγετικών στελεχών του. Καταγγέλλουμε προς τον Κυπριακό λαό την διχοτομική φρασεολογία του κυρίου Αβέρωφ που συνιστά πράξη ευθείας επίθεσης κατά της Κυπριακής Δημοκρατίας. Ο Ελληνισμός της Κύπρου δεν θα ανεχθεί άλλες υποχωρήσεις και παραχωρήσεις στους κατακτητές από το αμαρτωλό κόμμα της δεξιάς, τον Δημοκρατικό Συναγερμό. Η Κυπριακή Δημοκρατία δεν θα διαλυθεί, δεν θα διασπαστεί το εκλογικό της σώμα, δεν θα υποκύψει στα τουρκικά σχέδια τα οποία η αποστατήσασα τουρκοκυπριακή μειονότητα υπηρετεί με ζήλο και φανατισμό.\nΤο Εθνικιστικό Δημοκρατικό Κόμμα (ΕΔΗΚ) θα προστατέψει με όλες του τις δυνάμεις την Κυπριακή Δημοκρατία που αποτελεί την ασπίδα αμύνης του ελληνισμού της Κύπρου.\nΤο Εθνικιστικό Δημοκρατικό Κόμμα είναι ένας πολιτικός σχηματισμός που έχει ως όραμα του να συνενώσει σε μια ενιαία δράση τον ιδεολογικό και πολιτικό αγώνα στις συγκεκριμένες συνθήκες που περνά σήμερα η πατρίδα μας η Κύπρος. Ως εκ τούτου ο αγώνας μας είναι πνευματικός συνάμα και πολιτικός, συνένωση της διανόησης και της λαϊκής θέλησης κατευθυνόμενη προς τους συγκεκριμένους σκοπούς της απελευθέρωσης από τους κατακτητές μας και της δημιουργίας μιας κοινωνίας δικαίου και αρμονίας.\nΗ ιδεολογία μας έχει σαν βάση της την πραγματικότητα του αίματος, άνευ της οποίας είναι αδιανόητη η ύπαρξη του έθνους. Δεν αναζητούμε τα θεμέλια της ιδεολογίας μας και την υπόσταση αυτής στην μεταφυσική και στις νεφελώδεις προτάσεις της. Αλήθεια μας είναι το γεγονός ότι καταγόμαστε από κάποιους πατέρες που μιλούν μια συγκεκριμένη γλώσσα, που ανήκουν σε μια συγκεκριμένη ράτσα και που πάλεψαν στην ιστορία τους για να κρατήσουν την γη που εμείς σήμερα πατούμε ελεύθερη.\nΘεωρούμε, σύμφωνα με την εμπειρία της ελληνικής ιστορίας πως εμείς οι Έλληνες μπορούμε να δημιουργήσουμε και να πραγματώσουμε την φυλετική μας ταυτότητα μέσα σε περιβάλλον ελευθερίας. Τούτο σημαίνει ότι ο φυσικός χώρος του Έλληνα όπου μπορεί να αναπτύξει πλήρως τις δυνατότητες του είναι μια πολιτεία την οποία εξουσιάζει ο ίδιος ως λαϊκή ολότητα. Όποτε ο έλληνας δεν είχε το λαϊκό αυτεξούσιο και την ελευθερία να θεσμίζει τις πολιτειακές του δομές, δεν δημιούργησε πολιτισμό, αλλά απλά διαβίωνε σε μια κατάσταση ετερονομίας και υποταγής.\nΗ Ελληνική ιστορία και ο Ελληνικός πολιτισμός αποτελεί για μας την πηγή των ιδεών και των αξιών της εθνικιστικής μας ιδεολογίας. Δεν αποδεχόμαστε ξένες θεωρίες περί εθνικισμού διότι δεν εναρμονίζονται με τον εθνικό μας χαρακτήρα ο οποίος συνίσταται αρμονική σχέση της ατομικότητας και λαϊκής ολότητας. Η σχέση αυτή μπορεί να δημιουργήσει πολιτείες και όχι αγέλες και ορδές.\nΗ αρχή του προσώπου και η αρχή του λαού συνθέτουν το ιδεώδες της Ελληνικής πολιτείας. Τούτο σημαίνει την συνύπαρξη αξιοκρατίας και λαϊκής εξουσίας που είναι και το ύπατο όραμα μας για την Ελληνική εθνικιστική πολιτεία. Προϋπόθεση αυτής της πολιτείας είναι η καταγωγή της εξουσίας από τον λαό για τον λαό. Κάθε ιδέα που θέλει να εισαγάγει την εξουσία είτε εκ άνω είτε εκ των έξω μας βρίσκει κάθετα αντίθετους. Κανένα ιερατείο, κανένας θεός, κανένας βασιλιάς, καμία φατρία, καμία τάξη, κανένας λοχίας δεν μπορεί να αφαιρέσει από τον λαό το αυτεξούσιο της θέλησης του. Το κράτος πρέπει να είναι λαϊκό και κοσμικό.\nΗ υπεράσπιση όλων αυτών των θεμελιωδών αξιών που απορρέουν μέσα από την ιστορία μας είναι η υπεράσπιση της Ελληνικότητας μας. Αυτό για εμάς είναι ο Ελληνικός Εθνικισμός. Ελευθερία του προσώπου, λαϊκή εξουσία και κυριαρχία της γης μας, είναι οι τρεις κολόνες που βαστάζουν την εθνικιστική μας ιδεολογία και υπαγορεύουν την πολιτική μας δράση.\nΤο Εθνικιστικό Δημοκρατικό Κόμμα κήρυξε ένα πόλεμο ενάντια σε κάθε ξένο ιδεολόγημα που αρνείται αυτές τις αξίες της εθνικιστικής πολιτείας. Ιδεολογήματα όπως ο μαρξισμός, ο φιλελευθερισμός, η σοσιαλδημοκρατία, η αναρχία και ο ολοκληρωτισμός βρίσκονται αντιμέτωπες με την ιδεολογία μας. Ο πόλεμος εναντίων όλων αυτών των ιδεολογημάτων αποσκοπεί στην κάθαρση της πολιτικής συνειδήσεως των πολιτών. Μέσα από μια καθαρή πολιτική συνείδηση μπορεί να εκπηγάσει μια υγιής εθνική και κοινωνική δράση, κάτι που λείπει από την πατρίδα μας με αποτέλεσμα ετερόνομες και ξενοκίνητες ηγεσίες να διαφεντεύουν τον τόπο. Ο αδιάκοπος πόλεμος εναντίων τους θα αποκαταστήσει την λαϊκή θέληση και θα οδηγήσει την πολιτική δράση στον σκοπό της απελευθέρωσης της πατρίδος από τους τούρκους και άγγλους κατακτητές.\nΝέα φορολογική επίθεση ετοιμάζει η «λαϊκή» κυβέρνηση Χριστόφια. Στόχος και αυτή την φορά είναι τα λαϊκά στρώματα καθότι η φορολογία θα εισαχθεί στα είδη πρώτης ανάγκης. Άθιχτα εξακολουθούν να παραμένουν τα υψηλά εισοδήματα της πλουτοκρατίας και της παρασιτικής τάξης. Η κυβέρνηση αυτή με τις ενέργειες της επιβεβαιώνει για άλλη μια φορά την επικίνδυνη, αντιλαϊκή και αντεθνική σύζευξη των ιδεολογιών της σοσιαλδημοκρατίας με τον καπιταλισμό.\nΣε μία περίοδο οικονομικής κρίσης, αιτία της οποίας είναι το τραπεζιτικό σύστημα και η υπερσυγκέντρωση του κεφαλαίου σε λίγα χέρια, η κυβέρνηση Χριστόφια επιλέγει να αφαιμάξει τα λαϊκά στρώματα και να επιβαρύνει με αυτόν τον τρόπο περαιτέρω τις ήδη επιβαρημένες παραγωγικές δυνάμεις του τόπου. Αυτή είναι η εύκολη λύση των κρατούντων: Να επιτίθενται με την πρώτη ευκαιρία στην παραγωγική βάση. Τους λείπει η πολιτική βούληση να χτυπήσουν τα κακώς κείμενα, να πάρουν από τους έχοντες και κατέχοντες, που μέσα από την εύνοια του καθεστώτος μεταβλήθηκαν σε αφέντες της κοινωνίας. Να πάρουν από τις τράπεζες και από όλους εκείνους που αποταμιεύουν μέσα από παρασιτικές επενδύσεις όπως για παράδειγμα τα ενοίκια.\nΤονίζουμε για άλλη μια φορά την αναγκαιότητα εξυγίανσης και εξισορρόπησης των απολαβών και των δικαιωμάτων εν γένει των υπαλλήλων του δημοσίου τομέα με αυτές των υπαλλήλων του ιδιωτικού τομέα. Τονίζουμε ξανά Την ανάγκη ξεκαθαρίσματος των κομματικών τσιφλικιών που λέγονται ημικρατικοί οργανισμοί.\nΑν δεν είστε ικανοί, εάν δεν έχετε την τόλμη να τα βάλετε με το πλουτοκρατικό κατεστημένο οφείλετε να παραιτηθείτε κ. Χριστόφια και να παύσετε να εμφανίζεστε ενώπιον του λαού με το λαϊκίζων προσωπείο σας. Η ιδεολογία της κομμουνιστικής αριστεράς την οποία λέτε ότι πρεσβεύετε δεν ήταν τίποτα άλλο από ένας στυγνός και απάνθρωπος κρατικός καπιταλισμός που μετέτρεπε ολόκληρη την κοινωνία των ανθρώπων σε κοινωνία σκλάβων. Κομμουνισμός και καπιταλισμός ήταν πάντοτε οι δύο όψεις του ίδιου νομίσματος.\nΗ ελπίδα του λαού γεννιέται ξανά μέσα από την ιδεολογία και την πολιτική δράση του λαϊκού εθνικισμού. Εμείς θα κάνουμε πράξη τις ιδέες μας. Θα χτυπήσουμε την πλουτοκρατία, τον παρασιτισμό, την φαυλοκρατία. Θα στηρίξουμε και ενδυναμώσουμε το σύνολο των λαϊκών παραγωγικών δυνάμεων. Ο κόσμος της αριστεράς, υγιής και ρωμαλέες δυνάμεις του λαού, δεν έχει κανένα λόγο να βρίσκεται κάτω από την απάτη της μαρξιστικής ιδεολογίας σας. Ο λαός της αριστεράς που παλεύει για τα δίκαια αιτήματα του θα συνταχθεί αργά ή γρήγορα στις τάξεις του εθνικισμού μας και τότε μια μεγάλη μέρα θα ξημερώσει στην πατρίδα.\nΗ προδοσία του αγώνα της ΕΟΚΑ, με τις συμφωνίες Ζυρίχης, εγκαινίασε το πέρασμα από την αποικιοκρατία στην ετεροθέσμιση και ετερονομία. Αυτή η νέα κατάσταση παρέτεινε στην ουσία την αποικιοκρατία των άγγλων, προσθέτοντας άλλο ένα αφέντη πάνω στο κεφάλι του κυπριακού ελληνισμού, τον τούρκο .\nΑπό τη πλευρά μας , αποδέκτης αυτής της ετερονομικής κατάστασης υπήρξε πρώτα από όλους η εθναρχεύουσα εκκλησία και στη συνέχεια το πολιτικό κατεστημένο που εκκολάφθηκε και ανατράφηκε υπό την προστασία της εκκλησίας, της οποίας ηγέτης ετέθη τότε ο Μιχάλης Μούσκος ο επονομαζόμενος Μακάριος ο Γ.\nΈκτοτε, δηλαδή από το 1960 και εντεύθεν, καμία προσπάθεια δεν έγινε να περάσουμε από την ετερονομία στην αυτονομία και αυτοθέσμιση. Τουναντίον το πολιτικό κατεστημένο έδειξε πλήρη υποταγή στα κελεύσματα των άγγλων. Συμπεριφορά την οποία διατηρεί μέχρι σήμερα .\nΘεμελιώδη πράξη αυτοθέσμισης και αυτονομίας εννοούμε τη δυνατότητα ενός λαού να παράγει το σύνταγμα του και τους νόμους του μέσα από την δική του θέληση, επιλογή και έγκριση. Θα έπρεπε λοιπόν στο όνομα της αυτοθέσμισης μας να καταγγελθούν οι συνθήκες Ζυρίχης και το σύνταγμα που μας επεβλήθηκε εξ αυτών, ως πράξη βίας και στραγγαλισμού της ελευθερίας μας, που καθόλου δεν διέφερε από τον απαγχονισμό των αγωνιστών της ΕΟΚΑ.\nΜια τέτοια καταγγελία στα διεθνή όργανα, θα επέτρεπε την θεσμοθέτηση ενός συντάγματος λαϊκής αποδοχής, τουλάχιστον από την πλειοψηφία των κατοίκων της Κύπρου, δηλαδή από τους έλληνες. Οι ευκαιρίες για μια τέτοια πράξη, καθ’ όλα νόμιμης, από ένα λαό που θέλει να είναι ελεύθερος, δόθηκαν σε στιγμές μάλιστα που η Κύπρος διέθετε ισχύ για να επιβάλει την ανατροπή του κατακτητικού συντάγματος. Τότε που στη Κύπρο βρισκόταν η ελληνική μεραρχία, αλλά και όταν η Κύπρος άλλαζε σωρεία νόμων για να ετοιμασθεί για την ένταξη της στην ευρωπαϊκή ένωση. Τότε έπρεπε να διεκδικηθεί η εφαρμογή του ευρωπαϊκού κεκτημένου υπό το πρίσμα της αναδιαπραγμάτευσης της παρουσίας των αγγλικών βάσεων. Πέρασε όμως και αυτή η ευκαιρία χωρίς να γίνει τίποτα, διότι το πολιτικό κατεστημένο συνέχιζε να κάνει βαθιές υποκλίσεις στη Μεγάλη Βρετανία. Διότι το πολιτικό κατεστημένο έμεινε εγκλωβισμένο στη καταστροφική γραμμή Μακαρίου/Μιχάλη Μούσκου και στις λεγόμενες συμφωνίες κορυφής που προσυπέγραψε με τον τούρκο κατακτητή και φονιά του ελληνισμού μας.\nΤίποτα όμως δεν χάνεται εάν εξακολουθεί να διεκδικείται. Σήμερα το μεγάλο αίτημα της αυτοθέσμισης μας περνά μέσα από την καταγγελία των κατακτητικών όρων του Ζυριχικού συντάγματος που απάδουν μάλιστα του ευρωπαϊκού κεκτημένου, την καταγγελία της συνθήκης εγγυήσεως, την καταγγελία της παραμονής των αγγλικών βάσεων, και της δημιουργίας ενός συντάγματος δημοκρατικού και ευρωπαϊκού που θα τεθεί από τον κυπριακό λαό και θα εγκριθεί μέσα από ένα ενιαίο εκλογικό σώμα. Ένα σύνταγμα που θα προκύψει μέσα από την αυτονόητη ελευθερία των πολιτών ενός κράτους, που είναι ισότιμο μέλος της Ευρωπαϊκής Ένωσης. Εάν σε αυτή τη διαδικασία οι τουρκοκύπριοι αρνηθούν να συμμετάσχουν θα φέρουν το βάρος της αποχής τους και θα επιβεβαιώσουν για άλλη μια φορά την άρρηκτη σχέση τους με τον τούρκο εισβολέα και κατακτητή .\nΕις απάντηση των προτάσεων που κατέθεσε η Τουρκία τον περασμένο Ιανουάριο στο τραπέζι των συνομιλιών εκφράζοντας απροκάλυπτα μια επιθετική πολιτική βούληση, οφείλουμε και εμείς να αντιτάξουμε την πρόταση του αυτοθεσμισμένου συντάγματος προς τον κυπριακό λαό, προς την Ευρώπη και τα Ηνωμένα Έθνη .\nΜε αυτό τον τρόπο θα εγκαινιάσουμε μια επιθετική διπλωματία που θα είναι ο προπομπός των μελλοντικών εξελίξεων, διεκδικήσεων και αγώνων προς την απελευθέρωση.\nΗ συνέχιση των συνομιλιών με τους εκπροσώπους των κατακτητών, δεν οδηγεί σε λύση αλλά σε παράταση της ετερονομίας και ετεροθέσμισης μας που θα εξελιχθεί σε πλήρη υποταγή στους άγγλους και τούρκους κατακτητές και εν τέλει στην εξαφάνιση του ελληνισμού από τη Κύπρο.\nΤο δικαίωμα της αυτοθέσμισης και αυτονόμησης μας , μπορούμε να το ασκήσουμε άμεσα. Τότε μόνο θα είμαστε κυρίαρχος λαός με κυρίαρχη νομοθετική εξουσία Να παύσουμε να είμαστε το μοναδικό ετεροθεσμισμένο κράτος στην Ευρωπαϊκή Ένωση.\nΑυτή η επιθετική διπλωματία δεν περιμένουμε να τεθεί από το πολιτικό κατεστημένο της υποχώρησης. Θα τεθεί από τις επαναστατικές εθνικιστικές δυνάμεις όταν ο λαός ξυπνήσει από το λήθαργο του .\nΟ αρχιεπίσκοπος Χρυσόστομος μετέφερε στην Ευρώπη , κατά το εκεί ταξίδι του, ότι η πλευρά μας αποδέχεται το απευθείας εμπόριο με τα κατεχόμενα μέσω του λιμανιού της Αμμοχώστου υπό τον όρο της διεκπεραίωσης των γραφειοκρατικών διατυπώσεων από την Κυπριακή Δημοκρατία. Από ότι φαίνεται ο αρχιεπίσκοπος ενεργεί σε πλήρη ευθυγράμμιση με την πολιτική ηγεσία , δεδομένου ότι δεν έχει υπάρξει οποιαδήποτε αντίδραση στα λεγόμενα του. Πολιτική και εκκλησιαστική εξουσία προχωρούν συντεταγμένα σε μια νέα παραχώρηση στους τούρκους κατακτητές. Αποδέχονται το απευθείας εμπόριο που θα συμβάλει τα μέγιστα στην αναβάθμιση της οικονομίας του κατοχικού μορφώματος. Η συνεργασία της πλευράς μας για αναβάθμιση του κατοχικού μορφώματος αρχίζει από το άνοιγμα των οδοφραγμάτων και αποτελεί κεντρική πολιτική γραμμή του πολιτικού κατεστημένου. Αυτή η πολιτική γραμμή υποστηρίζεται μάλιστα από πολλαπλές σχέσεις φιλίας με τους κατακτητές μέσα από πολλές οργανώσεις που χρηματοδοτούνται από το κράτος, είτε απευθείας είτε μέσα από τις αφανείς διόδους των ημικρατικών οργανισμών. Έτσι τίθεται σε πράξη η θεωρία της επαναπροσέγγισης και της επανένωσης η οποία περιλαμβάνει μαζί με άλλα, τις συνομιλίες με τον πράκτορα και εκπρόσωπο της κατοχής τον οποίο η πλευρά μας επαίσχυντα ονομάζει «τουρκοκύπριο ηγέτη» .\nΤο γεγονός ότι επελέγη ο αρχιεπίσκοπος να προωθήσει αυτή τη νέα παραχώρηση στους τούρκους, είναι απλό. Δεν είναι η πρώτη φορά που η πολιτική εξουσία χρησιμοποιεί την επικοινωνιακή δύναμη και το κύρος της εκκλησίας για να περάσει τα σχέδια της χωρίς λαϊκή αντίδραση.\nΘέση δική μας είναι πως η καθ’ οιονδήποτε τρόπο εξυπηρέτηση και αναβάθμιση των κατεχομένων, υπηρετεί άλλους σκοπούς τους οποίους μόνον οι κρατούντες και οι πάτρωνες τους γνωρίζουν. Δεν υπηρετεί ως θα έπρεπε τον ένα και μοναδικό σκοπό της απελευθέρωσης.\nΣυνεπώς πρώτο βήμα προς την κατεύθυνση του αγώνα της απελευθέρωσης της σκλαβωμένης πατρίδος από τους κατακτητές της είναι να κατανοήσουμε τον ύποπτο ρόλο που διαδραματίζει η εκκλησιαστική και πολιτική ηγεσία του τόπου. Κάθε εμπιστοσύνη προς αυτό το εξουσιαστικό σύμφυρμα είναι πράξη αυτοκαταστροφής, αυτοϋπονόμευσης του αγώνα μας και παρεκτροπής από τον σκοπό μας. Μόνο με καθαρά αισθήματα απεράντου οργής και βαθιάς απέχθειας προς όσους παραχωρούν γην και ύδωρ στους κατακτητές, θα βαδίσουμε μπροστά, ατσάλινοι και ανυποχώρητοι στη πραγμάτωση του σκοπού μας. Δεν μας ενώνει τίποτα με αυτό το σάπιο και δουλοπρεπές κατεστημένο. Μονάχα η σφοδρή επιθυμία να περάσουμε κάποτε πάνω από τις στάχτες του.\nΚαμιά συνεργασία με τους κατακτητές, καμιά υποχώρηση, κανένας συμβιβασμός. Δεν αποδεχόμαστε καμία συμφωνία, συνθήκη ή πρόταση που να παραχωρεί έστω και μια χούφτα χώμα στους κατακτητές. Ως πολιτικό κόμμα θέτουμε επί τάπητος τώρα που είμαστε εκτός βουλής αλλά και όταν ο λαός θα μας αξιώσει να τον αντιπροσωπεύσουμε στα όργανα εξουσία της δημοκρατίας, το αίτημα της προετοιμασίας του ένοπλου απελευθερωτικού αγώνα .\nΑτσαλώστε τις ψυχές σας έλληνες . Έρχεται η ώρα που η φλογώδης θέληση του έθνους θα τρομάξει τα σκοτάδια .\nΤΟ ΑΠΕΥΘΕΙΑΣ ΕΜΠΟΡΙΟ ΕΞΥΠΗΡΕΤΕΙ ΤΟΥΣ ΤΟΥΡΚΟΥΣ ΚΑΤΑΚΤΗΤΕΣ\nΟ Αρχιεπίσκοπος Κύπρου Χρυσόστομος Β’ με την ευκαιρία της επίσκεψης του στο εκκλησιαστικό συνέδριο που διεξάγεται στις Βρυξέλλες, δήλωσε στο ΚΥΠΕ τα εξής αναφορικά με το ζήτημα του απευθείας εμπορίου μεταξύ των κατεχομένων και της Ευρωπαϊκής Ένωσης: «Θα τους εξηγήσουμε ότι αυτή η επιθυμία των Τουρκοκυπρίων δεν είναι αυτό καθαυτό το εμπόριο, αλλά ο στόχος τους είναι η αναγνώριση κρατικής υπόστασης των Τουρκοκυπρίων. Μπορούμε να εξυπηρετήσουμε τους Τουρκοκύπριους για να κάνουν το απευθείας εμπόριο αλλά σίγουρα δεν θέλουμε επ’ ουδενί λόγο να αφήσουμε να νοηθεί καν ότι έχουν κρατική οντότητα, πράγμα το οποίο διακαώς επιθυμούν οι Τούρκοι. Θα εξηγήσουμε στους Ευρωπαίους εταίρους ότι η αλήθεια αυτή είναι, και ο στόχος των Τουρκoκυπρίων είναι αυτός της αναγνώρισης ως κρατιδίου τουρκικού»\nΠρώτα απ ‘όλα διαφωνούμε για την άσκηση παράπλευρης διπλωματίας από μη συντεταγμένα όργανα της πολιτείας. Δουλειά του Αρχιεπισκόπου είναι να κοιτάζει τα της θρησκείας και όχι τα της πολιτικής. Αυτή άλλωστε είναι και η θέσης του Εθνικιστικού Δημοκρατικού Κόμματος, ο πλήρης διαχωρισμός θρησκείας-εκκλησίας και πολιτικής εξουσίας. Δηλαδή ο διαχωρισμός κράτους και εκκλησίας.\nΤην ευθύνη βέβαια για την άσκηση αυτής της παράπλευρης διπλωματίας δεν την φέρει αποκλειστικά ο Αρχιεπίσκοπος αλλά και ο Πρόεδρος της Κυπριακής Δημοκρατίας κύριος Χριστόφιας.\nΔεν έχει σημασία για μας εάν το απευθείας εμπόριο με τα κατεχόμενα δεν συνοδεύεται με αναγνώριση τουρκοκυπριακού κρατιδίου. Η ουσία του πράγματος έγκειται στο γεγονός ότι με το απευθείας εμπόριο εξυπηρετείται πολλαπλώς η κατοχή. Αναβαθμίζει σε μεγάλο βαθμό την οικονομία των κατεχομένων, γεγονός που θα απαιτήσει ακόμα περισσότερα εργατικά χέρια άρα περισσότερους έποικους. Αποτελεί επίσης πύλη εισόδου τουρκικών προϊόντων τα οποία θα κινούνται ελεύθερα και στην Ευρωπαϊκή και στην Κυπριακή αγορά.\nΗ πρόταση του αρχιεπισκόπου περί εξυπηρέτησης των τουρκοκυπρίων μας θυμίζει την προδοτική Συμφωνία Κορυφής Μακαρίου–Ντενκτάς όπου ο εδαφικός διαχωρισμός συνδέεται με την οικονομική βιωσιμότητα της εν λόγω περιοχής.\nΘα έρθει η στιγμή που θα ζητήσουμε ευθύνη και από την πολιτική και από την εκκλησιαστική εξουσία για κάθε υποχώρηση και κάθε παραχώρηση προς τους κατακτητές της γης μας.\nΤΟ ΑΠΕΥΘΕΙΑΣ ΕΜΠΟΡΙΟ ΜΕ ΤΑ ΚΑΤΕΧΟΜΕΝΑ ΚΑΙ Η ΕΥΘΥΝΗ ΤΟΥ ΠΟΛΙΤΙΚΟΥ ΚΑΤΕΣΤΗΜΕΝΟΥ\nΟ λαός πολύ λίγα πράγματα γνωρίζει από όσα το πολιτικό κατεστημένο διενεργεί αναφορικά με το κυπριακό πρόβλημα . Η ενημέρωση είναι πάντα επιλεκτική και στοχεύει στον έλεγχο της κοινής γνώμης και την χειραγώγηση της. Οι κρατούντες και έχοντες , θέλουν το λαό τυφλό για να τον πηγαίνουν σε όποιο δρόμο θέλουν.\nΤο θέμα που προβάλλεται αυτή τη περίοδο είναι η πρόταση κάποιων ευρωπαίων για άνοιγμα εμπορικών σχέσεων με τα κατεχόμενα . Είναι γνωστό ότι πίσω από αυτή τη πρόταση κρύβεται η αγγλική διπλωματία που αποτελεί και την αιτία των δεινών μας. Η πρόταση αυτή τέθηκε και το 2005 όταν του αθλίου πολιτικού κατεστημένου ηγήτο ο Τάσσος Παπαδόπουλος . Τι έκαμε λοιπόν ο τότε πρόεδρος προκειμένου να «ανακόψει» αυτή την επίθεση ; Πήρε το ψήφισμα του συμβουλίου ασφαλείας που απαιτεί επιστροφή της Αμμοχώστου άνευ όρων και το μετέτρεψε σε όρο πραγμάτωσης του άμεσου εμπορίου με τα κατεχόμενα.\nΜε αυτό τον τρόπο το ψήφισμα για την Αμμόχωστο έχασε την αυτονόητη και αυτοτελή αξία και ισχύ του. Το χειρότερο όμως είναι ότι η πρόταση Παπαδόπουλου συνιστά πράξη αναγνώρισης και διαιώνισης της κατοχικής κατάστασης . Εδράζεται δε στη συμφωνία κορυφής Μακαρίου – Ντενκτάς και στον όρο αυτής περί οικονομικής βιωσιμότητας του χώρου που θα διοικείται από τους τούρκους . Φαίνεται έτσι η συνέχεια που υπάρχει στην υποχωρητικότητα και τον ενδοτισμό.\nΌταν έρχονται σήμερα κάποιοι να διεκδικήσουν την επιστροφή της Αμμοχώστου μέσα από εκστρατείες και πανηγυρισμούς , δεν τολμούν να πουν στο λαό πως η υπόθεση της επιστροφής της Αμμοχώστου έχει συνδεθεί από το πολιτικό κατεστημένο του τόπου , με το απευθείας εμπόριο με τα κατεχόμενα . Αποσιωπούν το γεγονός. Με το τέχνασμα τούτο δεν φαίνεται η σχέση ανάμεσα στην πρόταση για άνοιγμα εμπορικών σχέσεων με τα κατεχόμενα και στην διεκδίκηση της νεκρής πόλης της Αμμοχώστου και ούτε φαίνεται επίσης ο συντονιστής όλων των ενεργειών, που είναι η δολερή Αγγλία.\nΌλα δείχνουν πως παράλληλα με τις συνομιλίες που διεξάγονται εφαρμόζεται σταδιακά το εναλλακτικό σχέδιο λύσης που αποτελεί σταδιακή εφαρμογή του σχεδίου Ανάν , χωρίς την ενοχλητική διαμεσολάβηση της έγκρισης του από τον κυπριακό ελληνισμό. Πίσω από ότι συμβαίνει , βρίσκονται παλαιές συμφωνίες και υποχωρήσεις των κρατούντων .Το συμπέρασμα που βγαίνει αβίαστα , είναι πως αν δεν καταγγελθεί ολόκληρο το πολιτικό κατεστημένο του ενδοτισμού από της γενέσεως του , δηλαδή από τις προδοτικές και αισχρές συμφωνίες Ζυρίχης , εάν δεν καταδικαστεί από τον λαό και γκρεμιστεί από τα βάθρα του , τότε δεν έχουμε κανένα μέλλον σε αυτή τη γη.\nΕίτε το θέλουμε είτε όχι , η σημερινή αντίσταση στην υποχώρηση συνδέεται ιστορικά με τον αγώνα της ενωτικής παράταξης ενάντια στην πολιτική Μακαρίου που απετέλεσε την έκφραση της συνέχισης της πολιτικής των Άγγλων αποικιοκρατών. Μέσα από την σύγκρουση που επιτελέσθηκε τότε , έχουμε εμείς οι νεότεροι το ιστορικό άλλοθι πως ο λαός μας ουδέποτε απεδέχθη την τυραννία της Ζυρίχης, την πολέμησε χωρίς να διστάσει να φτάσει στην ένοπλη σύγκρουση με αυτή . Η ενωτική παράταξη δεν έσκυψε ποτέ το κεφάλι , αγωνίστηκε για αυτά που πίστευε , διώχθηκε, φυλακίσθηκε , βασανίστηκε για να πάρει από την ιστορία το δικαίωμα να παραδώσει τη σκυτάλη του ιερού αγώνα της απελευθέρωσης και της ένωσης με την Ελλάδα στη δική μας γενιά . Όσοι πρόδωσαν το όραμα της παράταξης μας και συντάχθηκαν με τις ορδές της υποχώρησης «ζυγόν δουλείας ας έχωσι» . Εμείς θα συνεχίσουμε τον αγώνα για ένα έθνος , μια σημαία , ένα στρατό .\nΟι εκλογές που διεξάγονται στα κατεχόμενα την ερχόμενη Κυριακή είναι εξ ορισμού παράνομες. Κατά πρώτον στις εν λόγω εκλογές δεν αντιπροσωπεύεται η τουρκοκυπριακή μειονότητα που είναι και οι νόμιμοι πολίτες της Κυπριακής Δημοκρατίας, αλλά το σύνολο των κουβαλητών του τουρκικού στρατού που αποτελεί και την πλειοψηφία έναντι των τουρκοκυπρίων. Οι έποικοι σε τελική ανάλυση είναι εκείνοι που καθορίζουν το αποτέλεσμα των παράνομων εκλογών. Κατά συνέπεια είναι λάθος να ονομάζουμε αυτόν που θα πλειοψηφήσει στις εκλογές αντιπρόσωπο ή ηγέτη της τουρκοκυπριακής μειονότητας. Με τον όρο αυτό νομιμοποιούμε έμμεσα και αποδεχόμαστε τους έποικους ως μέρος της τουρκοκυπριακής μειονότητας. Αποδεχόμαστε επίσης αυτή ταύτη την διαδικασία των παράνομων εκλογών και εμμέσως της αποδίδουμε χαρακτήρα νομιμότητας. Το συμπέρασμα είναι πως ο «ηγέτης» που θα προκύψει από αυτές τις εκλογές εκφράζει όχι τους τουρκοκύπριους αλλά την εν γένει κατοχική κατάσταση.\nΟ «ηγέτης» αυτός δεν είναι και ούτε μπορεί να ονομάζεται «Τουρκοκύπριος ηγέτης» αλλά εκπρόσωπος του κατοχικού μορφώματος στο οποίο συμπεριλαμβάνονται οι έποικοι, ο τουρκικός στρατός και η θέληση της Τουρκίας.\nΕάν θέλουμε λοιπόν να αποφύγουμε περιστατικά αναβάθμισης του κατοχικού μορφώματος, πρέπει πρώτα εμείς να προσδώσουμε την ονομασία εκείνη στον τούρκο εκπρόσωπο που ανταποκρίνεται στην πραγματικότητα, δηλαδή του εκπροσώπου του κατοχικού μορφώματος.\nΑπό την στιγμή που θα τον ονομάσουμε εκπρόσωπο της κατοχής και όχι των τουρκοκυπρίων, σημαίνει ότι άμεσα αναφερόμαστε στο πρόβλημα της κατοχής και απορρίπτουμε κάθε προσπάθεια νομιμοποίησης της από το 1974 μέχρι σήμερα.\nΣυνεπώς αν πρέπει να γίνει κάποια διαπραγμάτευση με αυτό τον εκπρόσωπο της κατοχής θα γίνει μεταξύ αυτού και της Κυπριακής Δημοκρατίας υπό την αιγίδα της Ευρωπαϊκής Ένωσης και των Ηνωμένων Εθνών με κεντρικό σκοπό την άρση των δεδομένων της κατοχής, την επέκταση της νομιμότητας της Κυπριακής Δημοκρατίας στο κατεχόμενο τμήμα της και την επανένταξη των τουρκοκυπρίων, νομίμων πολιτών, στους θεσμούς της Κυπριακής Δημοκρατίας.\nΟι συνομιλίες που διεξάγονται υπό την παρούσα μορφή δεν κάνουν τίποτε άλλο από του να εξυπηρετούν την επικοινωνιακή πολιτική της Τουρκίας και να νομιμοποιούν τα τετελεσμένα της κατοχής και του εποικισμού.\nΤουρκοκύπριοι θα υπάρξουν τότε μόνο όταν θα αποχωρήσει από την Κύπρο και ο τελευταίος Τούρκος στρατιώτης και έποικος. Μέχρι τότε κάθε υποχώρηση στο τραπέζι των διαπραγματεύσεων με τον λεγόμενο τουρκοκύπριο ηγέτη θα είναι υποχώρηση στην τουρκική κατοχή. Εάν το πολιτικό κατεστημένο του τόπου κομπάζει ότι ασκεί «ρεαλιστική πολιτική» θα έπρεπε πριν απ’ όλα με ρεαλισμό να ονομάζει τα πράγματα και τις υφιστάμενες καταστάσεις και όχι εντέχνως να τις αποκρύπτει με ορολογίες που δεν ανταποκρίνονται και παραποιούν την πραγματικότητα. Αυτού του είδους ο «ρεαλισμός» δεν είναι τίποτε άλλο από την σύγχρονη έκφραση του ραγιαδισμού.\nΤο Εθνικιστικό Δημοκρατικό Κόμμα άρχισε τις δραστηριότητες του τον Σεπτέμβριο του 2009 και ανακήρυξε επίσημα την ύπαρξη του στις 11 Νοεμβρίου 2009.\nΠρόεδρος του κόμματος είναι ο κ. Λουκάς Γ. Σταύρου και αντιπρόεδρος είναι ο κ. Αντώνης Πιερίδης. Και οι δύο υπήρξαν υποψήφιοι ευρωβουλευτές στις ευρωεκλογές του 2009.\nΗ ίδρυση του Εθνικιστικού Δημοκρατικού Κόμματος υπαγορεύτηκε από την ανάγκη δημιουργίας ενός ιδεολογικά και πολιτικά αυτόνομου εθνικιστικού κόμματος στην Κύπρο. Ενός κόμματος που να σέβεται την δημοκρατία ως πολίτευμα και να εφαρμόζει τις αρχές της στις οργανωτικές του δομές.\nΠρώτο στόχο έχει την απελευθέρωση της Κύπρου από τους κατακτητές, Άγγλους και Τούρκους.\nΔεύτερο, την αναθέσμιση του υπάρχοντος πολιτεύματος με σκοπό την αντικατάσταση της αστικής κομματοκρατούμενης δημοκρατίας από την εθνική λαϊκή δημοκρατία, όπου θα αντιπροσωπεύονται οι παραγωγικές δυνάμεις στην βουλή.\nΤρίτος στόχος είναι η Εθνικοκοινωνική συνοχή που συνεπάγεται την ρύθμιση της οικονομίας με γνώμονα την αποτροπή της συγκέντρωσης του κεφαλαίου σε λίγα χέρια. Την εμπέδωση της αξιοκρατίας και τον διαχωρισμό κράτους-εκκλησίας.\nΓια την πραγμάτωση των σκοπών του κόμματος θεωρούμε αυτονόητη την συμμετοχή μας στις διαδικασίες εκλογών της παρούσας δημοκρατίας, με σκοπό την συμμετοχή στα εξουσιαστικά όργανα της.\nΓια περισσότερες πληροφορίες δείτε την Ιδεολογική Διακήρυξη και το Οργανωτικό του κόμματος μας.\nΛΥΣΗ ΧΡΙΣΤΟΦΙΑ-ΛΥΣΗ ΑΝΑΣΤΑΣΙΑΔΗ=ΑΠΟ ΤΗ ΣΚΥΛΑ ΣΤΗ ΧΑΡΥΒΔΗ\nΗ πρόταση Αναστασιάδη για Διζωνική Δικοινοτική Ομοσπονδία με χαλαρή κεντρική κυβέρνηση και ισχυρές διοικήσεις στις συνιστώσες πολιτείες είναι τρισχειρότερη της πρότασης Χριστόφια, όπως αυτή διαμορφώθηκε με όλες τις υπέρμετρες παραχωρήσεις από την πλευρά μας. Πολλοί νομίζουν, καθώς αφήνει εντέχνως ο Δημοκρατικό Συναγερμός να διαρρέει , πως με την πρόταση Αναστασιάδη θα διασφαλίσουμε την διοίκηση των περιοχών που ελέγχει σήμερα η Κυπριακή Δημοκρατία, με κάποια ακόμα εδάφη που θα παραχωρήσει η λύση και σε περίπτωση κρίσης και διάρρηξης της ομοσπόνδου κυβερνήσεως θα έχουμε λιγότερες απώλειες από αυτές που είχαμε το 1974. Έτσι ο κ. Αναστασιάδης εμφανίζεται στους οπαδούς του ότι δουλεύει για την επανάκτηση κάποιων εκ των κατεχομένων εδαφών και παρουσιάζεται ως ο τελευταίος πατριώτης που απέμεινε σε αυτό τον τόπο.\nΣτην πραγματικότητα όμως μια ανίσχυρη κεντρική κυβέρνηση, αν ήθελε ποτέ εφαρμοστεί η ολέθρια «λύση», θα σήμαινε πλήρη αδυναμία ελέγχου της τουρκοκρατούμενης συνιστώσας πολιτείας και των συνόρων της. Με αυτό τον τρόπο θα συρρεύσουν χιλιάδες τούρκοι εκ Τουρκίας οι οποίοι και θα εγκατασταθούν, όχι μόνο στον βορρά αλλά σε ολόκληρη την Κύπρο. Έτσι ώστε την δεδομένη στιγμή που οι τούρκοι θα αποφασίσουν να τινάξουν στον αέρα την εύθραυστη, αδύναμη και χαλαρή κεντρική κυβέρνηση θα έχουν από πριν τον έλεγχο ολόκληρης της Κύπρου. Ένα πράγμα δεν έχει καταλάβει το πολιτικό κατεστημένο του τόπου, πως το κυρίαρχο πρόβλημα είναι η κατάλυση της άμυνας μας και αδυναμία ελέγχου των συνόρων στην περιοχή που θα κυριαρχούν οι τούρκοι. Τούτο θα αφήσει ανοιχτές τις πύλες για τον εποικισμό ολόκληρης της Κύπρου από τους τούρκους.\nΚαμία αναφορά δεν κάνει επίσης ο κ. Αναστασιάδης στο ζήτημα του Διπλού Δημοψηφίσματος που θα αποτελέσει τη βάση αναγνώρισης δύο λαών που θα εξελιχθεί σε πλήρη εκτουρκισμό της Κύπρου. Η λύση Αναστασιάδη παρέχει τον απόλυτο έλεγχο των συνόρων της τουρκοκρατούμενης συνιστώσας πολιτείας στους τούρκους με ότι αυτό συνεπάγεται.\nΤο συμπέρασμα που εξάγεται είναι πως σε κάθε περίπτωση είτε με χαλαρή κεντρική κυβέρνηση είτε με ισχυρή, η ομοσπονδία θα καταλήξει στον πλήρη εκτουρκισμό της Κύπρου, ειδικά εάν θεσμισθεί μέσα από δύο εκλογικά σώματα (διπλό δημοψήφισμα).\nΜοναδική σωτηρία του Κυπριακού Ελληνισμού είναι η ενδυνάμωση της άμυνας μας μέσα από την αναβάθμιση του ενιαίου αμυντικού δόγματος σε ενιαίο στρατό Ελλάδος – Κύπρου, η απόσειση της πολιτικής του ενδοτισμού που εκφράζεται σήμερα μέσα από τις προτάσεις Χριστόφια και Αναστασιάδη και η επανατοποθέτηση του προβλήματος σε πρόβλημα Εισβολής-Κατοχής με μόνη λύση την Απελευθέρωση.\nΟ ΧΡΙΣΤΟΦΙΑΣ ΕΓΚΑΙΝΙΑΖΕΙ ΠΑΡΑΠΛΕΥΡΗ ΔΙΠΛΩΜΑΤΙΑ ΜΕ ΤΗΝ ΤΟΥΡΚΙΑ ;\nΗ επικείμενη συνάντηση του αρχιεπισκόπου Χρυσοστόμου με τον πρωθυπουργό της Τουρκίας Ταγίπ Ερτογάν , γεννά ορισμένα ερωτήματα στα οποία οφείλουν οι κρατούντες να δώσουν επαρκείς απαντήσεις. Σύμφωνα με τη δήλωση του αρχιεπισκόπου «ο Τούρκος Πρωθυπουργός κακώς δεν αναγνωρίζει την Κυπριακή Δημοκρατία δεν θέλει να έχει και συνάντηση με την Κυβέρνηση, εγώ δεν είμαι πολιτικός και κάτω από αυτό το πνεύμα με δέχεται και έτσι μπορώ να πω πιο εύκολα τις απόψεις και τις δικές μου και των άλλων» εμείς ερωτούμε : Η συνάντηση αυτή προσχεδιάστηκε από την κυβέρνηση ώστε να εγκαινιασθεί ένας παράπλευρος διπλωματικός δίαυλος επικοινωνίας με την Τουρκία ή αποτελεί αυθαίρετη ενέργεια του αρχιεπισκόπου με την οποία ευκαιριακώς συναινεί η κυβέρνηση και αξιοποιεί την περίπτωση προς ανταλλαγή μηνυμάτων με τον τούρκο πρωθυπουργό ;\nΕάν συμβαίνει το πρώτο , σημαίνει πως ο πρόεδρος της δημοκρατίας καταργεί το συντεταγμένο κράτος της κυπριακής δημοκρατίας , τον θεσμό του υπουργείου εξωτερικών , αποδέχεται σιωπηρώς τις αιτιάσεις της Τουρκίας περί της μη αναγνώρισης της Κυπριακής Δημοκρατίας και εγκαινιάζει την παράπλευρη διπλωματία παραδίδοντας την στο ιερατείο της εκκλησίας . Το γεγονός αυτό εκτός του ότι παραβιάζει τη λαϊκή εντολή και κυριαρχία , πισωγυρίζει τον τόπο στην εποχή της τουρκικής σκλαβιάς όπου ο σκυφτός ραγιάς δεν είχε άλλη αντιπροσώπευση από την εκκλησία γιατί απλούστατα δεν είχε το μεγάλο και υπέροχο αξίωμα του ελεύθερου πολίτη.\nΕάν συμβαίνει το δεύτερο , σημαίνει ότι ο πρόεδρος της δημοκρατίας δεν έχει επίγνωση των πράξεων του και των συνεπειών τους .\nΗ ηγεσία της πολιτείας και η ηγεσία της εκκλησίας εν χορώ υπερβάλλουσας ανευθυνότητας σύρουν την πατρίδα στον γκρεμό. Νέες παιδεύσεις και νέες υποχωρήσεις εξυφαίνονται πίσω από αυτή την φαινομενικά ακίνδυνη πράξη . Θα έπρεπε να γνωρίζει ο αρχιεπίσκοπος ότι σε καμία περίπτωση δεν μπορεί να υποκαταστήσει το κράτος και να ασκήσει διπλωματία με τους κατακτητές της πατρίδος μας . Θα έπρεπε επίσης οι κρατούντες και συγκεκριμένα ο πρόεδρος της δημοκρατίας να γνωρίζει ότι δεν έχει το ελάχιστο δικαίωμα να παραχωρεί ρόλο διπλωματικό εκτός των οργάνων του κράτους .\nΜωραίνει δυστυχώς η ηγεσία μας και ο λαός αγάλλεται υπό την σκέπη αυτής .\nΠολλές φορές βρισκόμαστε ενώπιον της απορροίας κατά πόσον είναι δυνατόν ένας ηγέτης, ένας πολιτικός να προδώσει τον τόπο του, την πατρίδα του, τον λαό του. Η λέξη προδοσία είναι πολύ βαριά για να την αποδώσεις σε κάποιον χωρίς να έχεις αδιάσειστα στοιχεία της προδοτικής πράξης. Τι όμως εννοούμε με την λέξη προδοσία; Η μία περίπτωση είναι εκείνη του Εφιάλτη ή του Ιούδα. Ο πρώτος πρόδωσε την πατρίδα του και ο δεύτερος τον δάσκαλο του. Οι προδότες της ΕΟΚΑ εντάσσονται σε αυτή την κατηγορία η οποία χαρακτηρίζεται από ιδιοτελή κίνητρα. Η δεύτερη κατηγορία αφορά τους ηγέτες και τους πολιτικούς. Κύριο χαρακτηριστικό αυτή της μορφής προδοσίας είναι η διολίσθηση και προσαρμογή με τα σχέδια των εχθρών της πατρίδος. Αυτή η πράξη της διολίσθησης συμβαίνει είτε επί χρήμασι , δηλαδή έχει ως κίνητρο το προσωπικό συμφέρον, είτε προσδιορίζεται από φατριαστικά ή ταξικά συμφέροντα. Το τρίτο είδος που είναι και το χειρότερο , η προδοσία γίνεται τρόπος ζωής. Αποτελεί επιλογή πολιτική να συντάσσεται κανείς με τα σχέδια του εχθρού. Η τέτοια προδοσία βαφτίζεται «πατριωτικός ρεαλισμός», «γραμμή εφικτού», «πολιτική διορατικότητα», «σώφρων συμβιβασμός», «ορθός ελιγμός», «ιστορική αναγκαιότητα» και άλλα παρόμοια.\nΣτην ιστορία μας παραδείγματα τέτοιας διολίσθησης προς τα σχέδια του εχθρού και δουλοπρεπούς προσαρμοστικότητας έχουμε ουκ ολίγα. Αρχίζοντας από τον Μηδισμό και τους Μηδίσαντες, περνούμε στο Γραικυλισμό και τους Γραικύλους, φτάνουμε στον Βυζαντινισμό και τους Βυζαντινίζοντες οι οποίοι έφτασαν στο σημείο να αποβάλλουν ακόμα και την λέξη Έλλην. Συνεχίζουμε με τους Ραγιάδες και τον Ραγιαδισμό και το αισχρό εκείνο «σφάξε με αγά μου να αγιάσω». Καταλήγουμε στους τωρινούς ελεεινούς του ενδοτισμού και του εθελόδουλου «ρεαλισμού».\nΣυνήθως αυτά τα είδη προδοσίας δεν υπάρχουν ευδιάκριτα αλλά συγκοινωνούν μεταξύ τους. Ο Εφιάλτης συμβαίνει να είναι και λαοπρόβλητος ηγέτης, διορατικός και ρεαλιστής.\nΣε κάθε εποχή εθνικής κατάπτωσης εμφανίζονται τέτοιου είδους ανθρωπάρια που ερμηνεύουν , ενσαρκώνουν και εφαρμόζουν την παρακμή του λαού τους. Οι προδότες αυτοί στηρίζονται πάνω στην ανοχή του λαού, γεννιούνται μέσα από το πνευματικό του επίπεδο, ενθρονίζονται μέσα από την πολιτική του κρίση. Κατά συνέπεια η προδοσία ως προσαρμοστικότητα και δουλοπρέπεια είναι μια ασθένεια του έθνους και του λαού. Όταν τα έθνη βρίσκονται σε ανάταση ψυχής και μαχητική έξαρση δεν μπορούν να ανεχθούν τέτοια σιχαμερά σκουλήκια να παριστάνουν τους ηγέτες του. Αν πρέπει λοιπόν να απαλλαχθούμε από το μίασμα της προδοσίας πρέπει να ανυψώσουμε αυτόν τον λαό στα ιδεώδη της πατρίδας, της φυλής , στα ιδεώδη της ρώμης και της ελευθερίας. Μόνο ο ιδεολογικός και πολιτικός αγώνας θεραπεύει τις νοσούσες κοινωνίες εάν δεν έχουν ολοκληρώσει τον κύκλο ζωής τους και δεν βρίσκονται στο τελικό στάδιο του αφανισμού.\nΗ ΑΠΟΔΟΧΗ ΤΟΥ ΟΡΟΥ «ΜΑΚΕΔΟΝΙΑ» ΣΤΗΝ ΟΝΟΜΑΣΙΑ ΤΩΝ ΣΚΟΠΙΩΝ ΕΙΝΑΙ ΕΘΝΙΚΗ ΠΡΟΔΟΣΙΑ\nΗ δήλωση του αναπληρωτή υπουργού εξωτερικών κ. Δημήτρη Δρούτσα περί αποδοχής του όρου «Βόρεια Μακεδονία» ως εθνολογικού προσδιορισμού, εάν τελικά υλοποιηθεί θα αποτελέσει αιτία δυσεπίλυτων προβλημάτων στα βόρια σύνορα μας. Είναι γνωστό ότι η ονομασία των Σκοπίων με οιανδήποτε λέξη που να περιέχει τον όρο «Μακεδονία» θα επικυρώσει από πλευράς δικής μας την επεκτατική προπαγάνδα των Σκοπιανών, που ήδη ασκείται στα σχολεία , στο στρατό και στην εξωτερική πολιτική τους. Είναι ολοφάνερο πως η αποδοχή του όρου «Μακεδονία» στην ονομασία των Σκοπίων αποτελεί ευθυγράμμιση με την Αμερικανό-σιωνιστική γραμμή. Πιθανόν το πολιτικό κατεστημένο της Ελλάδος , η ολιγαρχία των γνωστών οικογενειών, να επωφεληθεί από μια τέτοια υποχώρηση, ο Ελληνικός λαός όμως και το έθνος ολόκληρο θα ζημιώσει σε βάθος χρόνου.\nΜοναδική άμυνα του έθνους είναι να μην αποδεχτεί την υποχώρηση της κυβερνήσεως Παπανδρέου σε αυτό το θέμα. Να τολμήσει να εναντιωθεί και να απαιτήσει εθνοπρεπή στάση ενάντια στην απειλή των Σκοπίων. Πρέπει να καταλάβουν οι Σκοπιανοί , με την όλη συμπεριφορά μας, ότι οι παράλογες αξιώσεις τους θα προσκρούσουν πάνω στην σθεναρή αποφασιστικότητα του Ελληνικού έθνους να προστατέψει τα εδάφη του και την ιστορία του. Μια αποφασιστικότητα που δεν θα αποκλείσει την ένοπλη ρήξη με τους παραχαράκτες της Ελληνικής ιστορίας.\nΗ αποδοχή του όρου «Μακεδονία» στην ονομασία των Σκοπίων είναι Εθνική Προδοσία. Οι όπου γης Έλληνες έχουν ιερό καθήκον να αποτρέψουν τους κατάπτυστους εθνοπροδότες από το ανόσιο έργο της υποχώρησης στον Σκοπιανό παραλογισμό.\nΌταν οι κυβερνώντες συρρικνώνουν με τις πράξεις τους την εθνική μας κυριαρχία, προσβάλλουν και αναιρούν την ιστορία μας και τους εθνικούς αγώνες, τότε λαός και στρατός έχουν υποχρέωση να αντιδράσουν και να επιβάλλουν την εθνική αλήθεια και νομιμότητα συνθλίβοντας τους κάθε λογής παραχαράκτες της.\nΚάθε μορφή αντίστασης στην προδοσία είναι ιερή.\nΥποτίθεται ότι οι συνομιλίες που διεξάγει ο πρόεδρος της δημοκρατίας με τον αντιπρόσωπο του τουρκικού στρατού τίθενται κάτω από το αξίωμα «τίποτε δεν θεωρείται συμφωνημένο εάν δεν συμφωνηθούν όλα». Η αρχή αυτή αποδεικνύεται στη πράξη άνευ ισχύος. Λέγεται μόνο για εξαπάτηση της κοινής γνώμης του Κυπριακού Ελληνισμού. Αν κρίνουμε και από τις πρόσφατες δηλώσεις του Ταλάτ, όλα όσα διαμείβονται μεταξύ των διαπραγματευομένων εκλαμβάνονται από την τουρκική πλευρά ως θέσεις και αρχές απαράβατες. Πολλές μάλιστα από αυτές τις θέσεις τυγχάνουν από την άλλη πλευρά αξιοποίησης στην Ευρωπαϊκή και Διεθνή πολιτική σκακιέρα. Μία από αυτές τις θέσεις είναι η πρόταση της δικής μας πλευράς περί δικαιώματος σύναψης εμπορικών σχέσεων από το κάθε συνιστών κρατίδιο. Οι τούρκοι θεωρώντας το αυτό ως δεδομένο, το πέρασαν στην Ευρωπαϊκή Ένωση και το βρίσκουμε τώρα μπροστά μας στις προτάσεις και μεθοδεύσεις του κ. Φούλε. Ας μην πετροβολούμε λοιπόν την Ευρωπαϊκή Ένωση ότι κινεί εναντίων μας θυελλώδεις ανέμους, διότι εμείς σπείραμε αυτούς τους ανέμους και θα έπρεπε να αναμένουμε ότι θα εξελιχθούν σε θύελλες.\nΟρισμένοι εκ των ευρωπαίων αναπτύσσουν κάποιες ιδέες τις οποίες εμείς οι ίδιοι καταθέσαμε στο τραπέζι των διαπραγματεύσεων, εάν δεν είναι με δική μας παρότρυνση που γίνονται στα πλαίσια μιας μυστικής διευθέτησης των πραγμάτων. Τα δικά μας λάθη αναπαράγουν οι ευρωπαίοι, όπως για παράδειγμα την αναγνώριση της λεγόμενης επιτροπής αποζημιώσεων από το ΕΔΑΔ, συνέπεια της δικής μας προσφυγής στα όργανα των κατακτητών.\nΤην δίκη μας ανικανότητα πρέπει να ανιχνεύουμε πίσω από αυτές τις πράξεις και όχι σενάρια συνομωσίας εναντίον μας. Να αντισταθούμε στην υφέρπουσα προπαγάνδα που το πολιτικό κατεστημένο καλλιεργεί εναντίον της Ευρώπης, προκειμένου να στηρίξει την αγγλόδουλη και αγγλοσιωνιστική πολιτική του.\nΤο τελικό συμπέρασμα είναι ότι οι προτάσεις μας στο τραπέζι των διαπραγματεύσεων διαμορφώνουν πολιτικές κατευθύνσεις. Η μυστικότητα που συνοδεύει την κατάθεση αυτών των προτάσεων συνιστά επίσης πράξη αυτονόμησης του διαπραγματευτή από την λαϊκή θέληση η οποία τελεί σε πλήρη άγνοια των πεπραγμένων. Μαθαίνουμε τελικά τι λέγονται και τι συμφωνούνται από τους κατακτητές της γης μας και τις προεκλογικές τους δηλώσεις. Αποδεικνύεται για άλλη μια φορά ότι η κυβέρνηση Χριστόφια είναι επικίνδυνη για τον τόπο, τόσο ως προς τις διαδικασίες που ακολουθεί όσο και ως προς τις προτάσεις που καταθέτει.\nΝα σταματήσουν άμεσα οι συνομιλίες με τους κατακτητές.\nΗ ΠΕΡΙΓΡΑΦΗ ΤΗΣ ΠΑΡΑΚΜΗΣ ΚΑΙ ΟΙ ΔΥΝΑΤΟΤΗΤΕΣ ΤΗΣ ΕΘΝΙΚΙΣΤΙΚΗΣ ΔΡΑΣΗΣ\nΑναφερθήκαμε στο χθεσινό μας άρθρο στα δύο σχέδια τα οποία ευρίσκονται ήδη εν εξελίξει . Οι εχθροί μας προσπαθούν να επιβάλλουν είτε το ένα είτε το άλλο. Καίρια επισήμανση είναι επίσης το γεγονός πως οι κρατούντες ευρίσκονται σε πλήρη ευθυγράμμιση με τα εξυφαινόμενα σχέδια των εχθρών του έθνους. Το πολιτικό κατεστημένο και της Ελλάδος και της Κύπρου δεν εμπνέει πια καμιά ελπίδα. Είναι μεγάλο λάθος να πιστώσουμε σε αυτούς έστω και τον ελάχιστο πατριωτισμό, έστω και την ελάχιστη θέληση αντίστασης στην επερχόμενη σκλαβιά. Οφείλουμε να τους αντιμετωπίσουμε ως εκφραστές του επαίσχυντου και κατάπτυστου ραγιαδισμού. Ο πολιτικός κόσμος, η πλουτοκρατία, η εκκλησία, ένας απέραντος εσμός υψηλόμισθων υπαλλήλων που υπηρετεί αυτές τις τάξεις και φατρίες στέκεται αντιμέτωπος σε μια λαϊκή δύναμη που στερείται κάθε ίχνους πνευματικής ανεξαρτησίας, υποταγμένης στα σοφίσματα και ιδεολογήματα των αφεντικών της. Οι πραγματικές αντιστάσεις σε αυτή την τυραννία είναι ελάχιστες, τα περιθώρια δράσης επίσης περιορισμένα.\nΔεν είναι τούτος ο καιρός των «μεγάλων ηγετών» που τίθενται επικεφαλής μαζικών ρευμάτων αλλά είναι ο καιρός των λαϊκών οργανώσεων που η δράση τους προσδιορίζεται από την γνώση των πραγμάτων, την πίστη στις αξίες του έθνους και την μαχητικότητα. Τα αποτελέσματα αυτής της δράσης δεν μπορεί να είναι θεαματικά και άμεσα, αλλά καρποφόρα σε βάθος χρόνου και ύστερα από σκληρή δουλειά και αφοσίωση στον αγώνα. Σ’ αυτούς τους άγονους καιρούς πρέπει να μάθουμε να αρκούμαστε στα λίγα και να αξιοποιούμε στο έπακρο τις δυνάμεις που διαθέτουμε, έχοντας ένα μόνο πράγμα υπ’ όψιν μας : να διατηρούμε σε όλες τις συνθήκες αλώβητη την ιδεολογική μας ταυτότητα. Αν η ομάδα δράσης χάσει την ιδεολογική της συνοχή θα απορροφηθεί αυτόματα από το σύστημα της παρακμής.\nΑυτά είναι τα ελάχιστα περιθώρια που έχουμε να δράσουμε. Αδιάκοπη ιδεολογική μάχη, αδιάκοπη οργανωτική δουλειά. Εάν έχουμε επαρκώς αυτά τα δύο τότε μπορούμε να επιχειρήσουμε το άνοιγμα προς τον λαό με δύο κατευθύνσεις: Πρώτον να τον αφυπνίσουμε από τον λήθαργο του περιγράφοντας του τα πράγματα ως έχουν και αναπτύσσοντας του τις ευέλπιδες προοπτικές μιας εθνικής κατεύθυνσης και δεύτερον να τον εντάξουμε στις δομές της πολιτικής μας οργάνωσης. Αυτά μπορούν να συμβούν μόνο μέσα στο στάδιο του πολιτικού αγώνα που αποσκοπεί στην συμμετοχή στην εξουσία. Ο εκλογικός αγώνας όσο κι αν είναι δύσκολος, δεδομένου του κλειστού κυκλώματος του εξουσιασμού, παραμένει όμως ο μοναδικός δρόμος και η μοναδική ευκαιρία επέκτασης των ιδεών και της θέλησης της ισχυρής εθνικιστικής μας οργάνωσης προς την μεγάλη μάζα του λαού. Η αποχή από το στάδιο τούτο οδηγεί σε μια καταστροφική εσωστρέφεια και απομόνωση.\nΟυσία της εθνικιστικής δράσης είναι μια βαθιά πίστη στην δύναμη του λαού που δεν έσβησε ποτέ, δεν χάθηκε ποτέ ούτε και κάτω από τα πιο πυκνά σκοτάδια της σκλαβιάς. Ο λαός κρατά μέσα του την φλόγα και την ελπίδα της εθνικής αναγέννησης. Η επικοινωνία με την δύναμη του λαού θα είναι και δική μας δύναμη. Αυτή η επικοινωνιακή σχέση είναι ένας αδιάκοπος και ανυποχώρητος πόλεμος ενάντια στο ψέμα και τα είδωλα που το κατεστημένο επέβαλλε στην λαϊκή συνείδηση. Σε αυτόν τον πόλεμο η ιδεολογία μας θα σφυρηλατηθεί και θα περάσει από την θεωρητική αδράνεια στην πολιτική δράση.\nΕδώ και ενάμισι χρόνο διεξάγονται συνομιλίες μεταξύ του προέδρου της κυπριακής δημοκρατίας και του αντιπροσώπου των κατοχικών δυνάμεων με σκοπό την επίτευξη κάποιας συμφωνίας που θα δοθεί στον λαό προς έγκριση ή απόρριψη του , μέσα από διπλό δημοψήφισμα . Εμείς ως Εθνικιστικό Δημοκρατικό Κόμμα εκφράσαμε την αντίθεση μας όχι μόνο προς το περιεχόμενο της επιδιωκόμενης λύσης που περιέχεται στην ορολογία της διζωνικής δικοινοτικής ομοσπονδίας , αλλά και προς αυτές τούτες τις διαδικασίες μέσα από τις οποίες αναιρείται η νομική και ιστορική πραγματικότητα και παγιδεύεται το μέλλον του κυπριακού ελληνισμού. Κύριες παράμετροι αυτής της διαδικασίας είναι πρώτον οι λεγόμενες συνομιλίες μεταξύ των «δυο κοινοτήτων» και δεύτερο το διπλό δημοψήφισμα.\nΟι μεν συνομιλίες απάλλαξαν την Τουρκία από την ευθύνη της εισβολής και κατοχής και την μετέτρεψαν σε παρατηρητή , το δε διπλό δημοψήφισμα θα είναι ο τάφος του κυπριακού ελληνισμού γιατί θα νομιμοποιήσει δύο εκλογικά σώματα , δηλαδή δύο λαούς εκ των οποίων θα πηγάζει η κυριαρχία και η νομιμότητα του νέου κράτους . Αυτή τούτη η πράξη του διπλού δημοψηφίσματος θα είναι ο θάνατος της κυπριακής δημοκρατίας και του ενιαίου εκλογικού σώματος που είναι ο κυπριακός λαός . Το πολιτικό κατεστημένο όλων ανεξαιρέτως των κομμάτων που ευρίσκονται στη βουλή , γνωρίζει λεπτομερώς τις συνέπειες αυτών των διαδικασιών και εργάζεται για την περάτωση τους χωρίς κανένα δισταγμό .\nΌμως αν κάτι δεν τους πάει καλά , αν ο λαός πληροφορηθεί τι κρύβει αυτό το σχέδιο και αρνηθεί την συγκατάθεση του τότε θα αφήσουν το εν εξελίξει δεύτερο, εναλλακτικό σχέδιο να οδηγηθεί στην ολοκλήρωση του . Οι μυστικές δημοσκοπήσεις, ας σημειωθεί, που διεξάγονται σχεδόν καθημερινά δείχνουν στο κατεστημένο ποίες είναι οι προθέσεις του λαού και προσαρμόζονται καταλλήλως .\nΤο δεύτερο, εναλλακτικό σχέδιο έχει το πλεονέκτημα της σταδιακής εφαρμογής χωρίς την διαμεσολάβηση είτε ενιαίου είτε διπλού δημοψηφίσματος , χωρίς δηλαδή την έγκριση του λαού. Αυτό το δεύτερο σχέδιο διαγράφεται από τα γιγνόμενα στον περίγυρο των συνομιλιών , στο περίγυρο του πρώτου σχεδίου .\nΤο περιεχόμενο του δεύτερου σχεδίου διαγράφεται με, αποσπασματικές και φαινομενικά ασύνδετες στη παρούσα φάση , τάσεις και κατευθύνσεις .Αυτές οι τάσεις μπορούν να περιγραφούν και είναι για την ώρα οι εξής :\n1. Ταϊβανοποίηση των κατεχομένων , μέσω διάνοιξης απευθείας εμπορικών σχέσεων με την Ευρωπαϊκή Ένωση και τις Τρίτες χώρες .\n2. Επιστροφή της νεκρής πόλης της Αμμοχώστου και διάσπαση της ενότητας του προσφυγικού κόσμου.\n3. Διάνοιξη «αγαθών σχέσεων» των τούρκων κατακτητών με την εκκλησία που θα αποτελέσει και την σοβαρότερη υπονόμευση κάθε διεκδίκησης.\n4. Επιστροφή κάποιων «οικοπέδων» που βρίσκονται υπό την κατοχή των αγγλικών βάσεων .\n5. Μερική επιστροφή ελλήνων στο εγκλωβισμένο Ριζοκάρπασο .\n6. Εκατέρωθεν μείωση ή και μετατόπιση στρατευμάτων προς διαπλάτυνση της νεκρής ζώνης .\nΑυτές οι τάσεις διαγράφονται για την ώρα. Δεν αποκλείεται να δούμε και άλλες πολλές αλλαγές. Θα πρόκειται στην ουσία περί μιας σταδιακής εφαρμογής του σχεδίου Ανάν μέσα από πράξεις και κινήσεις που θα εγκρίνει και επιβάλει η Βουλή χωρίς την λαϊκή έγκριση του δημοψηφίσματος .\nΤο δεύτερο σχέδιο που είναι εξίσου επικίνδυνο με το πρώτο , απαιτεί μεγάλη προσοχή στην αντιμετώπιση του . Το κατεστημένο γνωρίζει πως η μοναδική δύναμη αντίστασης είναι οι εθνικιστές . Κατά συνέπεια η κίνηση προς υπονόμευση του εθνικισμού είναι σίγουρη. Θα προσπαθήσουν να μας πλήξουν με προβοκατόρικές ενέργειες και με προσπάθειες διείσδυσης διαλυτικών στοιχείων ανάμεσα μας , ώστε να επέλθει σύγχυση και χάος στις ιδέες μας και αποπροσανατολισμός στην πολιτική μας πλοήγηση .\nΑπαιτείται ενότητα , πειθαρχία και επαγρύπνηση .\nΤα σχέδια των εχθρών δεν θα περάσουν .


Πώς μπορείτε με τα φωτιστικά γραφείου να δημιουργήσετε σοφιστικέ διακόσμηση σε όλο το σπίτι - missevia.gr\n15 Απριλίου, 2020 Σπίτι Γυναίκα Εύβοιας\nΣυνήθως, η σοφιστικέ, η κάπως αυστηρή και λιτή διακόσμηση είναι προνόμιο του δωματίου που χρησιμοποιούμε ως γραφείο στο σπίτι. Στους χώρους με μοντέρνα διακόσμηση, το γραφείο έχει λιτές γραμμές, ουδέτερα χρώματα και αποπνέει μια αίσθηση συγκέντρωσης και εργατικότητας. Πάνω στο έπιπλο δεσπόζει το φωτιστικό, το οποίο επιτελεί διπλό ρόλο. Τα φωτιστικά γραφείου δεν είναι μόνο, για να φωτίζουν σωστά την επιφάνεια εργασίας. Ταυτόχρονα, αποτελούν και όμορφα διακοσμητικά, τα μοναδικά ίσως σε ένα δωμάτιο που παραμένει απλό και κάπως αποστειρωμένο, με ελάχιστες στιλιστικές παρεμβάσεις.\nΩστόσο, μπορούμε αυτού του είδους τη διακόσμηση να τη φέρουμε και στο υπόλοιπο σπίτι. Μάλιστα, αν συνδυάσουμε industrial φωτιστικά γραφείου με τη θαλπωρή που αποπνέουν οι άλλοι χώροι του σπιτιού, τότε θα προκύψει ένα πολύ ενδιαφέρον αποτέλεσμα που θα αποδεικνύει ότι το minimal ταιριάζει άψογα με τη ζεστασιά της πιο κλασικής διακόσμησης. Πώς, λοιπόν, μπορούμε να χρησιμοποιήσουμε τα φωτιστικά γραφείου και στα υπόλοιπα δωμάτια του σπιτιού;\nΔεν είναι σπάνιο να έχουμε γραφείο στο σαλόνι, αν δεν υπάρχει κάποιο άλλο ελεύθερο δωμάτιο για εργασία και διάβασμα. Το γραφείο μπορεί να δεσπόζει στο χώρο ή να είναι κρυμμένο σε μια γωνιά, για παράδειγμα πίσω από μια βιβλιοθήκη που αποτελεί ένα νοητό όριο και δημιουργεί δύο επίπεδα από άποψη διαμόρφωσης του στυλ. Στο σαλόνι, το φωτιστικό καλό είναι να μην παραπέμπει απευθείας σε φωτιστικό για επιφάνεια εργασίας, αλλά να είναι περισσότερο ένα επιτραπέζιο φωτιστικό που λειτουργεί και ως διακοσμητικό και εντάσσεται με αρμονία στο χώρο. Για παράδειγμα, μπορεί να είναι ένα φωτιστικό με σωλήνες βιομηχανικής αισθητικής σε κάποιο απροσδόκητο σχέδιο, όπως ρομπότ, ανεμιστήρας ή μετρητής.\nΑπό την άλλη, σε ένα μεγάλο σαλόνι μπορεί εύκολα να υποστηριχθεί το mix’ n’ match στυλ. Έτσι, δεν είναι καθόλου αταίριαστο να φτιάξετε μια γωνιά για διάβασμα, η οποία θα προσιδιάζει περισσότερο σε γραφείο παρά σε σαλόνι. Το μόνο που χρειάζεστε είναι μια πολυθρόνα και ένα τραπεζάκι με ένα εντυπωσιακό φωτιστικό που θα σας συνοδεύει στις βραδιές διαβάσματος δίπλα στο τζάκι.\nΣτην κρεβατοκάμαρα είναι συνηθισμένο να έχουμε επιτραπέζια φωτιστικά στα δύο κομοδίνα που πλαισιώνουν το κρεβάτι, όμως συχνά χρησιμοποιούνται τα κλασικά αμπαζούρ. Αν θέλετε να δώσετε έναν πιο πρωτότυπο τόνο στο υπνοδωμάτιο, τότε μπορείτε να επιλέξετε ένα ξύλινο πορτατίφ με πλέγμα που θα εκμοντερνίσει χωρίς δυσκολία το δωμάτιο. Εναλλακτικά, ένα ρετρό φωτιστικό σε ματ χάλκινο χρώμα είναι ιδανικό, για να εναρμονίσετε τη vintage ατμόσφαιρα που έχουν πολλά υπνοδωμάτια με τη σύγχρονη αισθητική που θέλετε να δημιουργήσετε.\nΣτην ίδια λογική, βλέπουμε ολοένα και περισσότερο να χρησιμοποιούνται τα πορτατίφ ως εναλλακτικός τρόπος να φωτίζεται το μπουντουάρ, αντί για φωτισμό οροφής ή δαπέδου.


Μητσοτάκης κατά Ερντογάν για γενοκτονία Ποντίων: Επιμένει σε ανιστόρητη άρνηση των τραγικών γεγονότων – news info greece\n«Η αναγνώριση θα ήταν μια γενναία, απελευθερωτική και για τους ίδιους πράξη. Λυπάμαι που μένουν ακόμα εγκλωβισμένοι σε μια στρεβλή και παραμορφωτική ανάγνωση της ιστορίας. Εμείς θα κάνουμε το καθήκον μας, ως ελάχιστο φόρο τιμής σ´ εκείνους που χάθηκαν κρατώντας την Πατρίδα, κρατώντας την Ελλάδα στην καρδιά τους, έως την τελευταία τους πνοή» τόνισε ο πρόεδρος της ΝΔ\nΩς «ηθική υποχρέωση της ανθρωπότητας» χαρακτήρισε την αναγνώριση της Γεννοκτονίας των Ελλήνων του Πόντου ο κ. Κυριάκος Μητσοτάκης επισημαίνοντας ότι η Νέα Δημοκρατία ήδη έθεσε το ζήτημα στον ΟΗΕ και αναμένεται να υλοποιήσει συγκεκριμένο σχέδιο δράσης στο ευρωκοινοβούλιο και στο Συμβούλιο της Ευρώπης.«Ο οφειλόμενος φόρος τιμής παίρνει το πλήρες νόημα και περιεχόμενό του όταν γίνεται συγκεκριμένη δράση. Με καρδιά και λογισμό.\nΚαι αυτή η δράση δεν είναι άλλη από μια καλά σχεδιασμένη πολυεπίπεδη προβολή και προώθηση των προσπαθειών για τη διεθνή, πλέον, αναγνώριση της γενοκτονίας των Ελλήνων του Πόντου. Η εκκίνηση θα γίνει στο δημοκρατικότερο θεσμό του ευρωπαϊκού οικοδομήματος.\nΣτο Ευρωπαϊκό Κοινοβούλιο» τόνισε ο αρχηγός της Νέας Δημοκρατίας για να προσθέσει ότι «Είναι δέσμευσή μου η ομάδα των ευρωβουλευτών της Νέας Δημοκρατίας να αναλάβει, αμέσως μετά την εκλογή της, καλά προετοιμασμένες πρωτοβουλίες προώθησης αυτού του εθνικού καθήκοντος σε ευρωπαϊκό επίπεδο.\nΑνάλογη δράση θα αναλάβουν οι βουλευτές εκπρόσωποί μας στο Συμβούλιο της Ευρώπης, τον κατ´ εξοχήν αρμόδιο θεσμό προάσπισης των δικαιωμάτων του ανθρώπου». Παράλληλα υπογράμμισε ότι «σήμερα μπορώ να ανακοινώσω ότι ήδη η Ν.Δ έθεσε το θέμα σε ανώτατο επίπεδο και στον ΟΗΕ»\n«Είναι προσωπική και παραταξιακή υποχρέωση να συνεχίσουμε και να εντείνουμε τις προσπάθειές μας και ως Κυβέρνηση.\nΑυτή η οφειλή, αυτό το εθνικό καθήκον, δεν θα ανασταλεί» υπογράμμισε σε άλλο σημείο για να επισημάνει «δείχνοντας» προς στελέχη της πλειοψηφίας που αμφισβητούν την γενοκτονία των Ποντίων αλλά και προς την Τουρκία πως «Όσο και εάν κάποιοι, ακόμα και χθες, επιμένουν σε μια ανιστόρητη άρνηση των τραγικών γεγονότων που κηλίδωσαν την Ιστορία εκείνης της εποχής. Η αναγνώριση θα ήταν μια γενναία, απελευθερωτική και για τους ίδιους πράξη. Λυπάμαι που μένουν ακόμα εγκλωβισμένοι σε μια στρεβλή και παραμορφωτική ανάγνωση της ιστορίας.\nΕμείς θα κάνουμε το καθήκον μας, ως ελάχιστο φόρο τιμής σ´ εκείνους που χάθηκαν κρατώντας την Πατρίδα, κρατώντας την Ελλάδα στην καρδιά τους, έως την τελευταία τους πνοή»\nΟ ίδιος ανέφερε ότι η γενοκτονία «των Ελλήνων του Πόντου, που σφράγισε τη ζωή του έθνους μας. Έναν κύκλο αίματος και διώξεων που όμως έγινε σφραγίδα μνήμης και οφειλή δράσης για τις γενιές που ακολούθησαν. Και θα αποτελεί εθνικό φάρο και για αυτές που έρχονται» και σε άλλο σημείο υπογράμμισε: «Ο Ποντιακός Ελληνισμός γνώρισε, ειδικά τον 19ο αιώνα, μεγάλη οικονομική άνθηση, που τον οδήγησε σε πολιτιστική και εκπαιδευτική άνοδο.\nΑρίστευε με την πιο ξεκάθαρη έννοια της λέξης: Τα εκπαιδευτήριά του, με πρώτο το Φροντιστήριο της Τραπεζούντας, υπήρξαν τα φωτεινά κέντρα Παιδείας στην ευρύτερη περιοχή. Το οικονομικό σφρίγος, το πνεύμα προόδου και πάνω απ΄ όλα το φρόνημα των Ποντίων, κινητοποίησαν, χρηματοδότησαν και στήριξαν την άνοδο της ελληνικής παιδείας και του ελληνικού πολιτισμού.\nΚι ακριβώς αυτό το δημιουργικό μίγμα οικονομικού και πολιτιστικού δυναμισμού ήταν που επέτρεψε στους Ποντίους να ακτινοβολήσουν πολύ πέραν των δικών τους ορίων. Δεν θέλησε, ο ποντιακός ελληνισμός, να στραφεί εναντίον οποιουδήποτε. Το δικαίωμα στην εθνική του ύπαρξη διεκδίκησε. Στοχοποιήθηκε, όμως, αμέσως μετά τους Βαλκανικούς Πολέμους. Υπέφερε από διακρίσεις και ακρότητες κατά τον Πρώτο Παγκόσμιο Πόλεμο».\n«Η τραγωδία, όμως, δεν τελείωσε με την Καταστροφή του ’22. Οι Πόντιοι, όπως και οι άλλοι Έλληνες πρόσφυγες από τη Μικρά Ασία και την Ανατολική Θράκη, ήρθαν στην Ελλάδα μετά την Καταστροφή.\nΔεν υπάρχει αμφιβολία -και δεν θα ήταν τίμιο να το αποκρύψουμε- ότι συχνά δέχτηκαν τη δυσπιστία και ορισμένες φορές ακόμη και την εχθρότητα των γηγενών Ελλήνων» ανέφερε σε άλλο σημείο για να συνεχίσει: «Η προσφυγιά στην Ελλάδα του μεσοπολέμου δεν ήταν μόνο μία ανθρωπιστική κρίση. Ήταν μια περίπτωση άδικης και οδυνηρής κοινωνικής περιθωριοποίησης.\nΚι είναι ζήτημα εθνικής συνέπειας για εμάς, σήμερα, να την θυμηθούμε και να αποτίσουμε τον πρέποντα φόρο τιμής στους παππούδες μας, που βίωσαν εκείνη τη δύσκολη εποχή». Πρόσθεσε ότι «Η Ελλάδα των τεσσάρων εκατομμυρίων κατοίκων, κατεστραμμένη και ηττημένη η ίδια, δέχθηκε τότε περίπου 1.300.000 άμοιρους πρόσφυγες.\nΗ αποκατάστασή τους φαινόταν στόχος αδύνατος. Αλλά, τελικά, με μια υπερέκταση των προσπαθειών της, αλλά και με βοήθεια από διεθνείς οργανισμούς, η χώρα πέτυχε να τους αποκαταστήσει και να τους εντάξει στην κοινωνία της. Επιτρέψτε μου να επισημάνω ξανά την εμπνευσμένη ηγεσία του Ελευθερίου Βενιζέλου, στα έτη 1928-1932.\nΚαι επιτρέψτε μου, επίσης, να διατυπώσω μία γνώμη την οποία συμμερίζονται πολλοί Ιστορικοί σήμερα: ότι η ένταξη των προσφύγων στον κορμό της ελληνικής κοινωνίας, στο μεσοπόλεμο, υπήρξε μια από τις μεγαλύτερες επιτυχίες του ελληνικού κράτους στα 200 χρόνια της ύπαρξής του.\nΑυτή η επιτυχία, όμως, δεν ανήκει μόνον στο κράτος. Σε αυτή την Ελλάδα, οι πρόσφυγες του ’22 -μεταξύ τους και οι Πόντιοι- εισέφεραν όλη τους τη δύναμη. Τη δημιουργικότητα και το πνεύμα προόδου που είχαν ανέκαθεν. Συνέβαλαν στην οικονομία της. Ανέβασαν το πολιτιστικό της επίπεδο.\nΤην υπερασπίστηκαν ένοπλα, μαζί με τους υπόλοιπους Έλληνες, όταν δέχτηκε την επίθεση του φασισμού. Με λίγα λόγια, οι Πόντιοι, ως εκλεκτό τμήμα του Ελληνισμού, τίμησαν την πατρίδα με κάθε τρόπο. Και συνεχίζουν να το κάνουν, κρατώντας ζωντανή και αναπτύσσοντας την παράδοσή τους -παντού στον κόσμο».\nThis entry was posted in ARXEIO,ΑΡΘΡΑ,ΓΕΝΙΚΑ,ΕΛΛΑΔΑ,ΙΣΤΟΡΙΑ,ΚΟΙΝΩΝΙΑ,ΠΟΛΙΤΙΚΗ,ΤΟΠΙΚΗ ΑΥΤΟΔΙΟΙΚΗΣΗ,MEDIA. Bookmark the permalink.\n← Tην Τετάρτη Θα βουλιάξει το Περιστέρι στην κεντρική ομιλία του Κυριάκου για τις Ευρωεκλογές!\nΙΩΑΝΝΗΣ ΠΑΝΑΓΙΩΤΗΣ (ΤΑΚΗΣ) ΚΟΥΤΣΙΚΟΝΑΣ-ΥΠΟΨΗΦΙΟΣ ΔΗΜΟΤΙΚΟΣ ΣΥΜΒΟΥΛΟΣ →


Εκπαίδευση σκύλου για να μην δαγκώνει! - Dogtime.gr\nΕκπαίδευση σκύλου για να μην δαγκώνει!\nΤα σκυλιά είναι υπέροχα πλάσματα και έχουν πολλά θετικά στοιχεία, όμως και ένα βασικό ελάττωμα – δαγκώνουν. Αυτή η συμπεριφορά μπορεί να είναι ακίνδυνη και αβλαβής όσο και επικίνδυνη και θανατηφόρα. Για αυτό είναι σημαντικό να μάθετε στο σκυλί σας να μην δαγκώνει.\nΔυστυχώς, όλα τα σκυλιά μπορεί να είναι επιρρεπή σε αυτή την συμπεριφορά κάποια στιγμή στην ζωή τους. Ακόμα και αν ο σκύλος σας είναι κυνηγός, είναι σημαντικό να τον εκπαιδεύσετε να μην δαγκώνει. Βέβαια τα ένστικτα αυτά που τον ωθούν να δαγκώνει μπορεί να υποχωρήσουν εάν περιμένετε λίγο.\nΠως μαθαίνω το κουτάβι μου να μην δαγκώνει; Εάν ακολουθήσετε αυτές τις συμβουλές, μπορείτε να μειώσετε αυτήν την ανεπιθύμητη συμπεριφορά.\nΠως θα μάθετε το σκυλί σας να μην δαγκώνει; Οδηγός συμπεριφοράς\nΗ τακτική του δαγκώματος είναι μια προβληματική συμπεριφορά που μπορεί να συμβεί σε όλα τα σκυλιά. Η ιδιοσυγκρασία του σκύλου ποικίλλει, οπότε πρέπει να είστε προσεκτικοί και να συμβουλευτείτε έναν ειδικό εκπαιδευτή εάν υποψιάζεστε ότι κινδυνεύετε εσείς ή κάποιος άλλος από την επιθετικότητα του σκύλου σας.\nΩστόσο, στις περισσότερες περιπτώσεις υπάρχουν μερικοί τρόποι που θα σας βοηθήσουν να ελέγξετε ή να εξαλείψετε αυτή την συμπεριφορά πριν εξελιχθεί σε μεγάλο ζήτημα.\nΤο πιο σημαντικό πράγμα κατά την εκπαίδευση ενός σκύλου είναι να καθιερώσετε τον εαυτό σας ως αρχηγό. Είναι σημαντικό να αντιληφθεί το σκυλί σας ότι εσείς είστε ο ηγέτης του.\nΓια να το καταφέρετε αυτό εξασκηθείτε περπατώντας με τον σκύλο σας με την χρήση του λουριού, είτε στην βόλτα ή ακόμα και μέσα στο σπίτι συνοδεύοντας την χρήση του λουριού με εντολές. Η θετική ενίσχυση θα βοηθήσει το κουτάβι σας να ακούσει και να ακολουθήσει τις εντολές σας.\nΤο δάγκωμα ως μια μορφή επιθετικής ή φοβισμένης συμπεριφοράς μπορεί να περιοριστεί εάν είστε συνεπής στην κοινωνικοποίηση του σκύλου σας.\nΗ πρώιμη κοινωνικοποίηση σημαίνει ότι θα εκθέσετε το κουτάβι σας όσο περισσότερο είναι δυνατό σε νέες καταστάσεις κι σε ανθρώπους από τα πρώτα χρόνια της ζωής του. Έτσι είναι λιγότερο πιθανό να αντιδράσει φοβισμένα με δάγκωμα.\nΑκόμα και με έναν ενήλικο σκύλο η κοινωνικοποίηση μπορεί να βελτιώσει την τρέχουσα κατάσταση. Απευθυνθείτε σε κάποιον επαγγελματία εκπαιδευτή, ειδικά αν σκέφτεστε να γνωρίσετε το μωρό με τον σκύλο σας ή αν το κατοικίδιο σας είναι φοβισμένο ή επιθετικό.\nΌχι δαγκώματα κατά την διάρκεια του παιχνιδιού\nΤα σκυλιά είναι γνωστό ότι μασούν ό,τι βλέπουν. Αντικείμενο μασήματος μπορεί να αποτελέσουν τα χέρια ή τα πόδια σας. Για τα σκυλιά το δάγκωμα είναι μια φυσιολογική συμπεριφορά που δεν δείχνει μόνο επιθετικότητα, αλλά είναι και τακτική που χρησιμοποιείται στο παιχνίδι.\nΩστόσο, θα πρέπει να διδάξετε το κουτάβι σας από νωρίς ότι αυτή η συμπεριφορά δεν πρέπει να γίνεται στους ανθρώπους.\nΑυτό γίνεται με τον καθορισμό πρώιμων ορίων συμπεριφοράς κατά τη διάρκεια του παιχνιδιού. Εάν το σκυλί σας δαγκώσει κατά την διάρκεια του παιχνιδιού, σταματήστε ό,τι κάνετε και αφήστε τον σκύλο σας να ηρεμήσει.\nΑκόμα ένα σημάδι για να καταλάβει ο σκύλος ότι σταματάτε το παιχνίδι είναι να βάλετε τα χέρια σας κάτω από τις μασχάλες σας. Αυτό δηλώνει ξεκάθαρα ότι αποσύρεστε από το παιχνίδι.\nΠροσεγγίστε τον σκύλο μετά από λίγο και επιβραβεύστε τον με τη μέθοδο της θετικής ενίσχυσης/ενθάρερυνσης όταν σταματήσει να σας δαγκώνει. Μην το τιμωρείσετε και μην δείξετε επιθετικότητα. Επίσης, θα πρέπει να αποφεύγετε το έντονο, σκληρό παιχνίδι με τον σκύλο σας που μπορεί να ενθαρρύνει τη συμπεριφορά δαγκώματος.\nΠαρόλο που δεν έχει αποδειχθεί εγκαίρως, η στείρωση δεν θα αποτρέψει τον σκύλο σας από το δάγκωμα, ίσως μάλιστα να το ενισχύσει. Υπάρχουν ενδείξεις ότι τα στειρωμένα σκυλιά μπορούν να γίνουν πιο επιθετικά.\nΠροφανώς και υπάρχουν περισσότεροι λόγοι για να στειρώσετε τον σκύλο σας αλλά η αποτροπή του δαγκώματος σίγουρα δεν βρίσκεται στην κορυφή της λίστας. Μην υποθέσετε ότι το σκυλί σας θα σταματήσει να δαγκώνει αν στειρωθεί.\nΌπως έχουμε αναφέρει πιο πάνω, το δάγκωμα είναι ένα φυσικό ένστικτο και ο σκύλος δυνητικά μπορεί να δαγκώσει κάποιον ή κάτι εάν προκύψουν οι σωστές συνθήκες.\nΑκόμα κι άν γνωρίζετε ότι ο σκύλος σας είναι υπάκουος και μη επιθετικός, πάντα υπάρχει η ελάχιστη πιθανότητα να δαγκώσει. Αντ ‘αυτού, πρέπει να είστε ενήμεροι και να εστιάζετε στην προληπτική εκπαίδευση υπακοής.\nΕστιάστε στην εκπαίδευση υπακοής\nΈνας υπάκουος και καλά εκπαιδευμένος σκύλος είναι λιγότερο πιθανό να γίνει νευρικός και να ξεφύγει από τον έλεγχο.\nΑκόμη και εάν προκύψει ένα τεταμένο κλίμα, θα είστε σε θέση να περιορίσετε και να ελέγξετε την επιθετικότητα του σκύλου, αλλά και να τον συγκρατήσετε πριν επιτεθεί ή δαγκώσει. Η προπόνηση θα ενισχύσει επίσης την εμπιστοσύνη του σκύλου σας και θα προωθήσει μια πιο ήρεμη και χαρούμενη συμπεριφορά.\nΔιαβάστε την γλώσσα του σώματος του σκύλου σας\nΧρειάζεται να μάθετε την γλώσσα του σώματος του σκύλου σας καθώς μέσω αυτής θα σας δηλώσει τις προθέσεις του αλλά και το πως αισθάνεται.\nΑν το σκυλί σας αισθάνεται φοβισμένο ή βρίσκεται σε κίνδυνο, μπορεί να οδηγηθεί σε επιθετικές συμπεριφορές. Σε μια τέτοια κατάσταση αλλάξτε περιβάλλον και σημείο ώστε να νιώσει άνετα και χωρίς άγχος ή φόβο.\nΔώστε προσοχή στο γρύλισμα\nΤο γρύλισμα είναι ένα σημάδι που συνδέεται με την γενική γλώσσα του σώματος του σκύλου σας. Πολλοί ιδιοκτήτες συγχέουν το γρύλισμα με την ανεπιθύμητη επιθετικότητα, οπότε προσπαθούν να την σταματήσουν.\nΗ αλήθεια είναι ότι το γρύλισμα του σκύλου σας είναι μια προειδοποίηση ότι δεν του αρέσει κάτι γύρω του και αισθάνεται ότι απειλείται. Το γρύλισμα δεν είναι από μόνο του μια επιθετική συμπεριφορά, αλλά σηματοδοτεί ότι έρχεται μια επιθετική αντίδραση. Είναι ένα μέσο προειδοποίησης.\nΧρειάζεται να ακούσετε το γρύλισμα του σκύλου σας, καθώς αυτό είναι ένας τρόπος επικοινωνίας και να τον απομακρύνετε από οποιανδήποτε κίνδυνο. Από την άλλη πλευρά, αν σταματήσετε το γρύλισμα το σκυλάκι σας μπορεί να αρχίσει να δαγκώνει χωρίς να προειδοποιεί πρώτα.\nΧρησιμοποιείστε θετική ενίσχυση\nΚατά την εκπαίδευση του σκύλου σας είναι πολύ σημαντικό να μην καταφεύγετε στη χρήση αρνητικής ενίσχυσης ή τιμωρίας. Ο τύπος αρνητικής προσέγγισης ή εκπαίδευσης δεν θα φέρει θετικά αποτελέσματα.\nΣύμφωνα με μια μελέτη, τα σκυλιά που εκπαιδεύονται με αρνητική ενίσχυση είναι κατά 25% πιο πιθανό να εμφανίσουν επιθετική συμπεριφορά προς τους ανθρώπους.\nΑντ΄ αυτού, εστιάστε στην θετική ενίσχυση της καλής συμπεριφοράς. Η θετική ενίσχυση μπορεί να περιλαμβάνει:\nΈτσι, οι ιδιοκτήτες επικεντρώνονται στη διόρθωση της κακής συμπεριφοράς, αλλά συγχρόνως ανταμείβουν το σκυλί όταν κάνει κάτι καλό.\nΔιαβάστε στο Dogtime: Κοπροφαγία σκύλου: Αντιμετωπίστε την άσχημη συνήθεια του!\nΣκέψεις γύρω από την εκπαίδευση του σκύλου\nΕλπίζουμε αυτές οι συμβουλές να σας δείξουν πώς να εκπαιδεύσετε ένα σκυλί για να μην δαγκώνει.\nΕίναι σημαντικό να αντιληφθείτε ότι οι σκύλοι έχουν διαφορετική προσωπικότητα και αντιδρούν εξίσου διαφορετικά σε παρόμοιες καταστάσεις. Είναι καλύτερο να λαμβάνετε προφυλάξεις και προληπτικά μέτρα και να αποθαρρύνετε μια επιθετική συμπεριφορά, όπως το δάγκωμα.\nΕάν σκέφτεστε συνέχεια ότι ” το κουτάβι μου δαγκώνει ή δείχνει επιθετικό και τι πρέπει να κάνω “, χρειάζεται να επικοινωνήσετε με έναν ειδικό εκπαιδευτή σκύλων.\nΕκπαιδευτικά βίντεο και βιβλία\nΑκόμα και εάν έχετε απευθυνθεί σε κάποιον ειδικό εκπαιδευτή μπορείτε να πάρετε μερικές συμβουλές και πληροφορίες από βίντεο και βιβλία.\nΓια να διασφαλίσετε ότι ο σκύλος σας είναι υπάκουος και έχει καλή συμπεριφορά, σας συνιστούμε να μάθετε όσο το δυνατόν περισσότερα για την εκπαίδευση σκύλων.\nΑυτό θα σας βοηθήσει να καταλάβετε γιατί δαγκώνει ο σκύλος σας. Τα αποτελέσματα της εκπαίδευσης θα κάνουν τόσο την δική σας ζωή αλλά και του σκύλου σας πιο εύκολη μακροπρόθεσμα.\nΚαθώς η εκπαίδευση προχωράει, είναι σημαντικό να μην απογοητευτείτε και να έχετε υπομονή. Αλλά θυμηθείτε: τα σκυλιά ανταποκρίνονται αρνητικά στην επιθετικότητα και αυτό αναιρεί την εκπαίδευση σας.\nΤα σκυλιά είναι έξυπνα, διαισθητικά και μπορούν να καταλάβουν πότε είστε θυμωμένος ή υπερβολικός. Πάρτε λίγο χρόνο να χαλαρώσετε, βαθιές ανάσες και μετρήστε μέχρι το 10. Αυτό θα σας βοηθήσει να αισθανθείτε ανανεωμένοι και να ξεκινήσετε ξανά.\nΩστόσο, είναι σημαντικό να έχετε κατά νου ότι αυτό πρέπει να το κάνετε αφού σταματήσει η κακή συμπεριφορά του κατοικίδου σας.\nΕπιλογικά, το δάγκωμα των σκύλων δεν αποτελεί πάντα μια κακή συμπεριφορά για την οποία πρέπει να αγχωθείτε. Το πρόβλημα, βέβαια, γεννάται όταν ο σκύλος επιδεικνύει γενικότερη επιθετική συμπεριφορά απέναντι σε ανθρώπους και άλλα ζώα. Με την εκπαίδευση, την επιμονή και την υπομονή θα καταφέρετε να κάνετε τον σκύλο σας ήρεμο και υπάκουο.


Euroleague: Αποτελέσματα, βαθμολογία κι επόμενη αγωνιστική! :: Patission.gr : Ειδήσεις, νέα, Αθήνα, Πατήσια, Πατησίων, Patision, το Α και το Ω στην ενημέρωση\nΗ δεύτερη αγωνιστική της Euroleague ολοκληρώθηκε, με τον Ολυμπιακό και τον Παναθηναϊκό να πανηγυρίζουν εντός έδρας νίκες κόντρα σε Μάλαγα και Μπάμπεργκ, αντίστοιχα. Δείτε τα υπόλοιπα αποτελέσμα της αγωνιστικής, τη βαθμολογία και το πρόγραμμα.\nΗ δεύτερη αγωνιστική της Euroleague άνηκε στους γηπεδούχους, μιας και 7 από τις 8 ομάδες κατάφεραν να υπερασπιστούν την έδρα τους. Μόνο η Αρμάνι Μιλάνο ηττήθηκε εντός έδρας από τη Φενέρμπαχτσε.\nΌσον για την έκπληξη της αγωνιστικής, την έκανε ο Ερυθρός Αστέρας, ο οποίος «λύγισε» την Μπαρτσελόνα στο Βελιγράδι.\nΧίμκι - Ζάλγκιρις Κάουνας 85-77\nΜπαρτσελόνα - Ζάλγκιρις Κάουνας


Μήπως να κλειδώσεις το ασύρματο δίκτυο;\nΌλο και περισσότεροι χρήστες προσπαθούν να κλέψουν το Wi-Fi του γείτονα και να συνδεθούν ασύρματα στο διαδίκτυο χωρίς να πληρώνουν δική τους σύνδεση.\nΤο ποσοστό αυξήθηκε από 18% που ήταν το 2008 σε 32% το 2010 σύμφωνα με εθνική έρευνα στις ΗΠΑ της ΜΚΟ Wi-Fi Alliance.\nΑυτό δείχνει ότι οι καταναλωτές δεν έχουν τις γνώσεις ή τη διάθεση να κλειδώσουν την ασύρματη σύνδεσή τους στο διαδίκτυο αφήνοντάς την ανοιχτή στον οποιονδήποτε.\nΑυτός ο “οποιοσδήποτε” μπορεί να μπει στο ίντερνετ αλλά και να αποκτήσει πρόσβαση στο λογαριασμό στο Facebook, το Twitter και άλλους λογαριασμούς με ένα απλό εργαλείο όπως το Firesheep.\nΜε το Firesheep, που διατίθεται δωρεάν στο διαδίκτυο, σχεδόν ο οποιοσδήποτε (γείτονας) θα μπορέσει να αποκτήσει πρόσβαση στους λογαριασμούς σας σε όλα τα site με λίγες απλές κινήσεις, δεν χρειάζονται δηλαδή προχωρημένες γνώσεις.\nΦυσικά υπάρχουν και άλλοι κίνδυνοι καθώς οι παιδόφιλοι χρησιμοποιούν κυρίως ασύρματα δίκτυα τρίτων για να μπουν στο ίντερνετ και να κατεβάσουν φωτογραφίες παιδιών.\nΤα ανοιχτά δίκτυα αποτελούν συνήθως ένα πεδίο δραστηριοποίησης όσων θέλουν να κάνουν παρανομίες στο διαδίκτυο αλλά και των τσαμπατζήδων που θέλουν απλά να κάνουν μια βόλτα στο διαδίκτυο και δεν έχουν δική τους σύνδεση.\nΗ ρύθμιση της σύνδεσης Wi-Fi έτσι ώστε να μην είναι ελεύθερη αλλά κλειδωμένη είναι πολύ εύκολη να γίνει.\nΑν δεν μπορείτε μόνοι σας, καλό θα ήταν να τηλεφωνήσετε στην εταιρεία παροχής ίντερνετ και να τους ζητήσετε οδηγίες για να κλειδώσετε το ασύρματο δίκτυο.


SINISTER - “Deformation of the Holy Realm” (Massacre Records) | Rockhard - Greece\nΜε τους ASPHYX να μαγειρεύουν το φετινό (άτιτλο ακόμα) δισκογραφικό τους χτύπημα και τους PESTILENCE να έχουν ορίσει το Σεπτέμβρη ως μήνα κυκλοφορίας του “Exitivm”, τα πράγματα πάνε καλά για τις Κάτω Χώρες στο death metal. Και αν το καλό GOD DETHRONED (“Illuminati”), μαζί με το εξαιρετικό THANATOS (“Violent death rituals”), σας άνοιξαν την όρεξη για Ολλανδική βαρβαρότητα φέτος, τότε το νέο SINISTER θα χορτάσει τα πεινασμένα για ασυμβίβαστο death metal αυτιά σας!\nΦέτος, συμπληρώνονται 15 χρόνια από την επανασύνδεση των Ολλανδών. 15 χρόνια, 6 δίσκοι αξιοζήλευτης ποιότητας και τσίπας, με τη μπάντα να βρίσκεται σε ένα τρομερό σερί, που δείχνει να μη σταματάει. Το ολόφρεσκο πόνημα των SINISTER, κυκλοφόρησε στις 29 Μαίου από την Massacre Records (σταθερή δισκογραφική τους στέγη από το “The silent howling” του 2008) και ονομάζεται “Deformation of the holy realm”. Τι προσθέτει λοιπόν στη δισκογραφία των SINISTER το 7ο μετά την επανασύνδεση και 13ο συνολικά άλμπουμ τους;\nΑτμοσφαιρική, σινεματική σχεδόν εισαγωγή, με το “The funeral march”. Μπαίνουμε στο κλίμα ωραία και όμορφα. Μόνο και μόνο για να έρθει το ομώνυμο, με τα blast-beats και το θρασάρισμα που αγαπήσαμε στους SINISTER. Ολλανδικό βρωμόξυλο, όπως πρέπει να πέφτει! Τα πάντα είναι στη θέση τους και γαρνίρονται με γουστόζικα σολίδια. Τη δουλειά αυτή, τη συνεχίζει το πρώτο κομμάτι που διέρρευσε από το δίσκο, επ’ ονόματι “Apostles of the weak”, με τις χορωδίες και τις ακουστικές κιθάρες να προσθέτουν μία ατμοσφαιρική πινελιά, τόσο – όσο, σε μία μπάντα που κυρίως βαράει, αλλά έχει και τη mid-tempo πλευρά της. Τολμηρή κίνηση πάντως, να βγάζεις για πρώτο κομμάτι προς τα έξω το δεύτερο μεγαλύτερο σε διάρκεια. Οφείλουμε να τους βγάλουμε το καπέλο σε αυτό. Άλλη μπάντα, θα διάλεγε το ομώνυμο φερειπείν.\nΚαι επειδή το ξύλο, είναι κομμάτι της φύσης τέτοιων συγκροτημάτων, έρχεται το δίδυμο των “Unbound sacrilege” και ”Unique death experience”, να μας θυμίσει πως πέφτει σωστά, με τις απαραίτητες ανάσες σε πολύ όμορφα κοψίματα και με μεγάλη ποικιλία σε riffs. Είναι ένα πράγμα το απλώς να δέρνεις και άλλο το να το κάνεις με στυλ. Τόσα χρόνια στο κουρμπέτι, οι SINISTER το ξέρουν καλά αυτό. Και έρχεται να το επιβεβαιώσει το πιο γκρουβάτο “Scourged by demons”, το μεγαλύτερο σε διάρκεια κομμάτι του δίσκου. Ένα riff-o-rama, που δεν καταλαβαίνεις πότε περνάνε έξι λεπτά μουσικής. Στο “Suffering from immortal death”, σε ξεγελάει η ατμοσφαιρική εισαγωγή, προτού ξεβιδωθείς στο κοπάνημα επιστρέφοντας έτσι στα γκάζια του δίσκου, τόσο με αυτό, όσο και με το φονικό “Oasis of peace – blood from the chalice”, που παρακαλάει να παιχτεί live. Ο δίσκος κλείνει με το “The ominous truth”, που παρά την ατμοσφαιρική εισαγωγή, χτίζεται σε γνήσιο κόφτη. Το “Entering the underworld”, λειτουργεί ως ο ατμοσφαιρικός, σχεδόν ποιητικός επίλογος μιας ακόμα επιτυχημένης σφαγής. Προσωπικά, το ερμηνεύω σαν το κλείσιμο ενός κύκλου, ειδικά αν δει κάποιος τις ομοιότητες στα θέματα που ακούγονται τόσο εδώ, όσο και στην εισαγωγή. Βίαιου και ματωμένου μεν, κύκλου δε.\nΣυνοψίζοντας τις σκέψεις μου σε μερικές προτάσεις, οι SINISTER, συνεχίζουν να κάνουν τη σκηνή της χώρας τους να φουσκώνει από υπερηφάνεια, 28 ολόκληρα χρόνια μετά το “Cross the styx”, επιδεικνύοντας ζήλο, γούστο και συνθετική αρτιότητα στο βίαιο και ανίερο death metal το οποίο υπηρετούν. Και τους ευχαριστούμε που υπάρχουν και δείχνουν το δρόμο. Τώρα, θέλω τα νέα DISAVOWED (“Revocation of the fallen”) και PESTILENCE (“Exitivm”), να φτερουγίσει η καρδούλα μου (ήρεμα το λέω)!